<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2008-0051">O-0051/08</QREF></TI-INTRO><TI-RULES-EP>v skladu s členom 108 Poslovnika</TI-RULES-EP><TI-AUTHOR>predložil <PERSON ID="1965">Jan Mulder</PERSON>, v imenu skupine <GRPOL GRPOLID="1119">ALDE</GRPOL></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0051">Zadeva: Protimikrobna obdelava trupov perutnine</OBJECT><CONTENT><PARA>Uredba (ES) št. 2160/2003<FNREF FNIDREF="FN1"/> države članice obvezuje, da morajo programe za nadzor nad salmonelo pri perutnini izvajati na ravni kmetij (celovit pristop). Za izpolnitev te obveznosti je evropski perutninski sektor vložil že milijone evrov v ukrepe za zmanjšanje okužb s salmonelo. Doslej je bila uporaba protimikrobnih sredstev v Evropski uniji prepovedana. Prošnje za mnenje so bile posredovane Evropski agenciji za varno hrano in dvema znanstvenima odboroma, mnenja pa so bila objavljena aprila 2008. Ugotovili so, da za celovito in končno oceno o uporabi protimikrobne obdelave, ki bi bila varna za okolje, ni dovolj dokumentiranih informacij. Zastopniki iz Združenih držav v zadnjem času izvajajo pritisk na Evropsko unijo, naj sprejme perutnino, ki je bila obdelana s protimikrobnimi sredstvi. <BRK/></PARA><PARA>Ali se glede na omenjena mnenja   Komisija strinja, da odobritev obdelave s protimikrobnimi sredstvi trenutno   ni sprejemljiva, niti njena uporaba v EU niti uvoz izdelkov?  <BRK/></PARA><PARA>S kakšnimi informacijami   v zvezi z javnim mnenjem o uporabi protimikrobnih sredstev na truplih   perutnine za namen razkuževanja razpolaga Komisija? Kakšna so pričakovanja   Komisije glede učinkov odobritve protimikrobne obdelave na podobo piščančjega   mesa v javnosti?  <BRK/></PARA><PARA>Ali se Komisija strinja,   da bi odobritev protimikrobne obdelave, bodisi samo za uvožene izdelke   bodisi tudi znotraj EU, v obeh primerih pomenila dvojna merila, saj   je bil evropski sektor prisiljen v celovit pristop, medtem ko se Združene   države poslužujejo le delnih rešitev? Kako bo po mnenju Komisije odobritev   obdelave z antimikrobnimi sredstvi, bodisi samo za uvožene izdelke bodisi   tudi znotraj EU, vplivala na konkurenčnost evropskega perutninskega   sektorja?</PARA><FN FNID="FN1">  UL L 325, 12.12.2003, str. 1-15.</FN></CONTENT></QUEST>