<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2006-0117-R01">O-0117/06/rev.1</QREF></TI-INTRO><TI-RULES-EP>v skladu s členom 108 Poslovnika</TI-RULES-EP><TI-AUTHOR>predložitev: <PERSON ID="28138">Zsolt Becsey</PERSON>, v imenu skupine <GRPOL GRPOLID="1102">PPE-DE</GRPOL></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0117">Zadeva: Pravočasno posredovanje in preverjanje statističnih podatkov, ki jih je posredovala Madžarska</OBJECT><CONTENT><PARA>Po priznanju madžarskega predsednika vlade, ki je postalo javno po tem, ko so v sredini septembra prišli na dan magnetofonski zapisi, je bilo ugotovljeno, da so bili podatki (vključno z napovedmi), poslani evropskim institucijam v okviru nadzornega sistema ЕMU, napačni.</PARA><PARA>Ni prvič, da je v zgodovini EU država članica zagrešila &quot;ustvarjalno interpretacijo&quot; pri podajanju proračunskih podatkov, s tem, da je prikrila dodatne javne izdatke. Vendar pa je razlika v primerjavi z Grčijo in drugimi državami v tem, da ti primeri niso imeli za posledico finančne krize, ki so ji sledi drastični ukrepi omejevanja uporabe v zadevni državi članici.</PARA><PARA>Poleg proračunske krize, ki je nastala na Madžarskem, se je v okviru Evropske unije pojavilo tudi vprašanje glede verodostojnosti vloge Komisije pri preverjanju podatkov in napovedi, ki jih posredujejo nacionalni statistični uradi in oblasti.</PARA><PARA>Zakaj Komisija ni po izkušnjah z Grčijo, Portugalsko in Malto ter ostalimi državami opazila, da so bile proračunske napovedi, ki jih je madžarska vlada posredovala od pridružitve maja 2004, neresnične, zlasti kar se tiče vedno večje diskrepance, ki je julija 2006 dosegla svoj višek?</PARA><PARA>Zakaj je Komisija maja 2006 sprejela spomladansko napoved, čeprav so bile napovedi raziskovalnih inštitutov, bonitetnih agencij in madžarske centralne banke drugačne?</PARA><PARA>Ali Komisija meni, da je naredila vse, kar je bilo v njeni moči, ali pa ji je treba dati večja pooblastila in/ali sredstva, da bo lahko pravilno opravljala svoje naloge?</PARA><PARA>Zakaj je Komisija predlagala Svetu, da Madžarski odobri izredno podaljšanje roka za predložitev svojega prenovljenega konvergenčnega programa, s čimer je dejansko omogočila vladi, da je objavila podatke šele julija, kar je pripeljalo do zaskrbljujočega proračunskega primanjkljaja, ki je nastal v toku leta?</PARA></CONTENT></QUEST>