<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000092">O-000092/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="1985">Pervenche Berès</PERSON><BRK/>v imenu <COMMITTEE COMMID="2863">Odbora za zaposlovanje in socialne zadeve</COMMITTEE></TI-AUTHOR></TI><OBJECT OBJID="OBJ000092">Zadeva: Konvencija Mednarodne organizacije dela, dopolnjena s priporočilom o delavcih v gospodinjstvu</OBJECT><CONTENT><PARA>Večina delavcev v gospodinjstvu opravlja naloge, kot so oskrba na domu, čiščenje in dostava hrane. Predstavljajo od pet do devet odstotkov vseh zaposlenih. Delo je v večini primerov negotovo, podcenjeno in neprijavljeno. Zaradi tega so delavci v gospodinjstvu pogosto diskriminirani in so včasih žrtve diskriminatorne in nepravične obravnave ali zlorabe. Vse več teh delavcev je (neprijavljenih) delavcev migrantov, ki so izpostavljeni izkoriščanju.</PARA><PARA>Sprejetje konvencije Mednarodne organizacije dela o delavcih v gospodinjstvu bo pomembno sredstvo pri zagotavljanju spoštovanja človekovih, delavskih in socialnih pravic teh delavcev.</PARA><PARA>1. Kakšno vlogo namerava igrati Komisija v pogajanjih Mednarodne organizacije dela za sprejetje konvencije, dopolnjene s priporočilom o dostojnem delu delavcev v gospodinjstvu?</PARA><PARA>2. Kako bo v strategiji EU 2020 zagotovljeno, da bo negotovo delo v gospodinjstvu postalo dostojno in stalno?</PARA><PARA>3. Ali namerava Komisija spremeniti veljavno zakonodajo, kot sta direktivi Sveta 89/391/EGS in 2000/78/ES, da bi vanjo vključili delavce v gospodinjstvu?</PARA><PARA>4. Ali lahko Komisija pojasni, na kakšen način podpira države članice pri njihovem oblikovanju in izvrševanju politike za krepitev delavskih pravic delavcev v gospodinjstvu in obveščanje le teh o njihovih pravicah?</PARA><PARA>5. Ali Komisija spodbuja izmenjavo najboljših praks na področju politike, namenjene delavcem v gospodinjstvu?</PARA></CONTENT></QUEST>