<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2009-0120">O-0120/09</QREF></TI-INTRO><TI-RULES-EP>v skladu s členom 115 Poslovnika</TI-RULES-EP><TI-AUTHOR>predložila <PERSON ID="1985">Pervenche Berès</PERSON>, v imenu <COMMITTEE COMMID="2863">Odbora za zaposlovanje in socialne zadeve</COMMITTEE></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0120">Zadeva: Selitev podjetij znotraj EU in vloga finančnih instrumentov EU</OBJECT><CONTENT><PARA>Evropski sklad za prilagoditev globalizaciji je namenjen aktivnim ukrepom na delovnih trgih držav članic v korist delavcev, ki so postali presežni zaradi večjih strukturnih sprememb v svetovnih trgovinskih vzorcih, nastalih zaradi globalizacije, oziroma zaradi finančne in gospodarske krize. Izvrševanje tega sklada kot instrumenta zaposlovalne in socialne politike je prepleteno z načrtom za oživitev gospodarstva, notranjim trgom in evropsko konkurenčnostjo ter industrijsko, kohezijsko in trgovinsko politiko. Glede na povedano so se v nedavni razpravi o pomoči iz tega sklada za presežne delavce družbe Dell na Irskem in o hkratni odobritvi državne pomoči tej družbi na Poljskem za odprtje nove tovarne pojavili pomisleki glede usklajevanja na omenjenih področjih politik.</PARA><PARA>S katerimi instrumenti Komisija zagotavlja, da se z evropsko finančno pomočjo ne spodbuja prenos proizvodnje znotraj Evropske unije in da se ta pomoč ne uporablja za takšne namene?</PARA><PARA>Kako se pri odobritvi državne pomoči Komisija prepriča, da zaradi te pomoči niso ogrožena delovna mesta in da ne nastanejo socialne posledice drugod v EU?</PARA><PARA>Kako Komisija zagotavlja, da dodelitev državne pomoči ne ovira učinkovitega izvrševanja strukturnih skladov? </PARA><PARA>S katerimi instrumenti Komisija zagotavlja, da financiranje Skupnosti, zlasti iz socialnega sklada in sklada za regionalni razvoj, v nekem delu Evropske unije ne pripelje do izgube delovnih mest v drugem delu?</PARA><PARA>Kako bo Komisija zagotovila, da evropski oziroma nacionalni javni programi za pomoč presežnim delavcem ne bodo privedli do tega, da bodo lahko podjetja na poceni način in brez družbene odgovornosti ustvarjala delovna mesta in nato odpuščala delavce?</PARA></CONTENT></QUEST>