<QUEST><TI><TI-INTRO>USTNO VPRAŠANJE <QREF QID="H-2010-0227">H-0227/10</QREF></TI-INTRO><TI-SESSION>v času vprašanj, na delnem zasedanju maja 2010</TI-SESSION><TI-RULES-EP>v skladu s členom 116 Poslovnika</TI-RULES-EP><TI-AUTHOR>predložil <PERSON ID="28584">Georgios Toussas</PERSON></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0227">Zadeva: Odprava omejitev za kabotažo: vpliv na posadke potniških plovil</OBJECT><CONTENT><PARA>Izvajanje Uredbe Sveta (EGS) št. 3577/92<FNREF/>, ki uvaja načelo svobode opravljanja storitev za pomorski transport in odpravlja omejitve za kabotažo, da bi dosegli popolno deregulacijo trga, močno vpliva na posadke potniških plovil in na mala in srednja turistična podjetja v Grčiji. Trditve Evropske unije ter vlad strank PASOK in ND, da bo svobodna konkurenca koristila delavcem, so se pokazale za napačne. Lastniki ladij so močno zvišali cene prevoza potnikov in tovora, medtem ko so se državne subvencije, ki so jih prejeli v obdobju sedmih let, od leta 2003 do 2010, desetkrat povečale. Ladjarske družbe za linijske prevoze so odpustile na tisoče članov posadk in jih nadomestile s tujimi delavci, ki nimajo nobenih pravic glede delovnih pogojev in nobenih pravic, določenih s kolektivno pogodbo. Vlada stranke PASOK in EU sedaj najavljata dokončno odpravo omejitev za kabotažo za vsa križarjenja, kar bo še bolj prizadelo zaposlene v tem sektorju. Tako na primer 613 članov posadke luksuzne potniške ladje Zenith z malteško zastavo, ki prihajajo iz 27 različnih držav, večinoma tretjih držav, ni zavarovanih, nima nobenih pravic glede plače in delovnih pogojev ter nobenih pravic, določenih s kolektivno pogodbo, medtem ko je v Grčiji in drugih državah članicah EU na tisoče ljudi brez dela. </PARA><PARA>Ali Komisija priznava, da je odprava omejitev za kabotažo v povezavi s križarjenji v korist samo ladjarskim družbam za linijske prevoze ne pa tudi tistim, ki so v njih zaposleni? </PARA><FN FNID="FN1">  UL L 364, 12.12.1992, str. 7</FN></CONTENT></QUEST>