<QUEST VERSION="2"><TI><TI-INTRO>Vprašanje za ustni odgovor <QREF QID="O-2012-000035">O-000035/2012</QREF></TI-INTRO><TI-DEST>za <INST TYPE="CS">Svet</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="4274">Olle Schmidt</PERSON>, <PERSON ID="33570">Sharon Bowles</PERSON>, <PERSON ID="97137">Sylvie Goulard</PERSON>, <PERSON ID="28266">Sophia in 't Veld</PERSON>, <PERSON ID="97203">Ramon Tremosa i Balcells</PERSON>, <PERSON ID="4335">Marielle De Sarnez</PERSON>, <PERSON ID="28241">Silvana Koch-Mehrin</PERSON><BRK/>v imenu skupine <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ000035">Zadeva: Poziv k uravnoteženi zastopanosti spolov v izvršnem odboru ECB</OBJECT><CONTENT><PARA>Evropski voditelji nenehno poudarjajo pomen uravnotežene zastopanosti moških in žensk na vplivnih položajih, tako v zasebnem kot v javnem sektorju. Vsi vemo, da raznolikost članov odborov in vlad zagotavlja večjo usposobljenost in širšo perspektivo. Zaposlovanje izključno moških ali žensk pomeni ožjo izbiro in tveganje, da bi utegnili biti spregledani potencialno izjemni kandidati. Poleg tega je argument, da ni dovolj kvalificiranih kandidatk, preprosto neverodostojen.</PARA><PARA>Kljub temu pa države članice z imenovanjem v nekatere izmed najpomembnejših in najvplivnejših organov v institucijah EU ustvarjajo grozljivo monoton nabor kandidatov. Eden od očitnih primerov je ECB: v izvršnem odboru ni ene same ženske (niti v svetu ECB in v razširjenem svetu ECB). </PARA><PARA>Tu ne gre za dvom v sposobnosti sedanjih kandidatov, ampak za vprašanje, ali morda obstaja sistemska napaka v postopku, če so rezultati nenehno slabi, ko gre za imenovanje kandidatk.</PARA><PARA>Kako si bo Svet prizadeval za bolj uravnoteženo zastopanost spolov v svetu ECB, izvršnem odboru in razširjenem svetu ECB? </PARA><PARA>Ali bo Svet na primer razmislil o sprejetju modela, po katerem bi vsaka država članica v izvršni svet ECB imenovala dva kandidata, moškega in žensko?</PARA></CONTENT></QUEST>