<QUEST><TI><TI-INTRO>USTNO VPRAŠANJE <QREF QID="H-2010-0037">H-0037/10</QREF></TI-INTRO><TI-SESSION>v času vprašanj, na delnem zasedanju februarja 2010</TI-SESSION><TI-RULES-EP>v skladu s členom 116 Poslovnika</TI-RULES-EP><TI-AUTHOR>predložil <PERSON ID="28584">Georgios Toussas</PERSON></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0037">Zadeva: Reševanje potniške križarke "Sea Diamond"</OBJECT><CONTENT><PARA>Razbitine potniške križarke „Sea Diamond“ – skoraj tri leta po tem, ko je potonila 13. aprila 2007 – še vedno ležijo na morskem dnu zaliva (kaldere) ob otoku Santorini, onesnažujejo morsko okolje in vplivajo na ekološko ravnotežje ter zdravje prebivalcev otoka in okoliške regije. Razbitine so „strupena bomba“. Kot navajajo znanstvene študije, povzročajo razširjeno onesnaženje na območju, in sicer v obliki mikroskopskih plastičnih vlaken in visoke koncentracije strupenih snovi, ki so zelo nagnjene k bioakumulaciji. Prebivalci Santorinija zahtevajo takojšnjo odstranitev te „strupene bombe“ iz voda ob njihovem otoku, oblasti pa to odklanjajo – tako sedanja vlada, ki jo vodi PASOK, kot prejšnja pod vodstvom Nove demokracije. Obljube vlade o reševanju ladje se izkazujejo za neresnične, medtem ko ni bila niti še ugotovljena odgovornost ladijskega prevoznika „Hellenic Louis Cruises“, čeprav je ta dobil 55 milijonov dolarjev odškodnine.</PARA><PARA>Ali je bila Komisija obveščena o razvoju dogodkov in napredku v zvezi z reševanjem ladje „Sea Diamond“? Kakšno je njeno stališče do prošenj in upravičenih zahtev prebivalcev Santorinija? </PARA></CONTENT></QUEST>