<QUEST VERSION="2"><TI><TI-INTRO>Vprašanje za čas za vprašanja <QREF QID="H-2011-000021">H-000021/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-SESSION>Delno zasedanje: februar 2011</TI-SESSION><TI-RULES-EP>Člen 116 poslovnika</TI-RULES-EP><TI-AUTHOR><PERSON ID="96603">Nessa Childers</PERSON> <GRPOL GRPOLID="2949">(S&amp;D)</GRPOL></TI-AUTHOR></TI><OBJECT OBJID="OBJ000021">Zadeva: Ohromitev evropskega zračnega prostora</OBJECT><CONTENT><PARA>Komisija se najverjetneje zaveda, da je bil evropski zračni promet ob letošnjem božiču ponovno močno oviran. Gre za tretjo takšno ohromitev v letu 2010 po močnem sneženju v začetku leta in krizi zaradi oblaka vulkanskega prahu, ki je ne bomo prav zlahka pozabili.</PARA><PARA>Čeprav je bilo leto 2010 v tem oziru nedvomno izjemno, obstajajo dokazi, da bodo takšni dogodki v prihodnosti čedalje pogostejši, saj se podnebje še naprej spreminja. Zaradi tega je izjemno pomembno, da EU nadaljuje razvoj načrtov za takšen potek dogodkov, da bi zaščitila potrošnike in letalske družbe pred neprijetnimi zamudami, kot smo jim bili priča leta 2010.</PARA><PARA>Ali ima Komisija kakršne koli načrte uskladiti pripravo evropskih letališč na ravnanje v primeru neobičajno velike količine snega? Ali se je Komisija zavezala, da bo pregledala politiko nadomestil za takšne zamude, ki je bila oblikovana v povsem drugačni dobi letalskega prevoza in zato ne zadošča ne potrošnikom ne zračnim družbam enaindvajsetega stoletja?</PARA></CONTENT></QUEST>