<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2009-0170">O-0170/09</QREF></TI-INTRO><TI-RULES-EP>v skladu s členom 115 Poslovnika</TI-RULES-EP><TI-AUTHOR>predložila <PERSON ID="28367">Gabriele Albertini</PERSON> in <PERSON ID="96747">Arnaud Danjean</PERSON>, v imenu <COMMITTEE COMMID="2856">Odbora za zunanje zadeve</COMMITTEE></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0170">Zadeva: Pogodba o neširjenju jedrskega orožja</OBJECT><CONTENT><PARA>Možnost kakršnega koli nadaljnjega širjenja orožja in sredstev za množično uničevanje še vedno pomeni resno grožnjo mednarodnemu miru in varnosti. Evropska varnostna strategija, sprejeta leta 2003, in poročilo o njenem izvajanju, sprejeto decembra 2008, izrecno opredeljujeta širjenje orožja in sredstev za množično uničevanje kot eno od najbolj zastrašujočih groženj miru, varnosti in stabilnosti.</PARA><PARA>Ali lahko Komisija pred konferenco za pregled Pogodbe o neširjenju jedrskega orožja, ki je načrtovana za maj 2010, poroča o najpomembnejših dejavnostih EU iz svojih pristojnosti, katerih namen je bil:</PARA><PARA><LIST TYPE="UL"><ITEM>ohraniti in okrepiti prizadevanja,   povezana s Pogodbo o neširjenju jedrskega orožja in njenih zaščitnih   ukrepov;</ITEM><ITEM>povečati sodelovanje z glavnimi   jedrskimi državami;</ITEM><ITEM>vzpostaviti mednarodni sistem   za varno in zajamčeno dobavo jedrskega goriva (sistema banke jedrskega   goriva);</ITEM><ITEM>doseči napredek pri jedrski   razorožitvi in vzpostaviti območja brez jedrskega orožja? <BRK/>  </ITEM></LIST></PARA><PARA>Katere so prednostne naloge Komisije, povezane z nadaljnjimi ukrepi za neširjenje orožja in sredstev za množično uničevanje ter razorožitev med španskim predsedovanjem? Kateri projekti in pobude za neširjenje se načrtujejo in kakšna proračunska sredstva so bila zagotovljena zanje? </PARA><PARA>Kako EU uresničuje Resolucijo varnostnega sveta Združenih narodov št. 1887 (2009)? </PARA><PARA>Kateri projekti so že bili izvedeni ali še bodo izvedeni v okviru instrumenta za stabilnost in kakšna proračunska sredstva so bila namenjena zanje? </PARA><PARA>Kako Komisija zagotavlja skladen in med seboj dopolnjujoč se pristop z različnimi instrumenti EU, ki se lahko uporabljajo za sodelovanje s tretjimi državami in za podporo slednjih na področju neširjenja? Ali je bila narejena revizija klavzule EU glede orožja in sredstev za množično uničevanje in ali lahko Komisija pripravi oceno dosedanje uporabe te klavzule in pove, ali se je sistematično uporabljala v vseh mešanih sporazumih s tretjimi državami?</PARA></CONTENT></QUEST>