<QUEST VERSION="2"><TI><TI-INTRO>Vprašanje za ustni odgovor <QREF QID="O-2010-0169">O-0169/2010</QREF></TI-INTRO><TI-DEST>za <INST TYPE="CS">Svet</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="96872">Nadja Hirsch</PERSON>, <PERSON ID="39713">Renate Weber</PERSON>, <PERSON ID="96677">Cecilia Wikström</PERSON>, <PERSON ID="96670">Louis Michel</PERSON>, <PERSON ID="97086">Sonia Alfano</PERSON>, <PERSON ID="34235">Stanimir Ilchev</PERSON>, <PERSON ID="28208">Nathalie Griesbeck</PERSON>, <PERSON ID="1965">Jan Mulder</PERSON><BRK/>v imenu skupine <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ0169">Zadeva: Prenos podatkov o finančnih stroških, ki nastanejo pri pregledu prošenj za azil v državah članicah</OBJECT><CONTENT><PARA>Komisija je Parlamentu in Svetu 8. septembra predložila poročilo o izvajanju direktive 2005/85/ES z dne 1. decembra 2005 o minimalnih standardih glede postopkov za priznanje ali odvzem statusa begunca v državah članicah. </PARA><PARA>V poročilu je jasno izražena potreba po prenovitvi direktive iz leta 2005. </PARA><PARA>Med postopki, ki jih izvajajo države članice, so dejansko velike razlike, zato tudi prihaja do velikih nasprotij na področju kakovosti sprejema prosilcev za azil.</PARA><PARA>V poročilu je tudi poudarjeno, da bi „frontloading“ (vztrajno prizadevanje na začetku), namenjen izboljšanju odločitev na prvi stopnji, omogočil, da bi se stroški po določenem času zmanjšali. Z naložbo v postopek na prvi stopnji, kakor je predlagano v prenovitvi, bi bilo mogoče predhodno ugotoviti, katere osebe se lahko potegujejo za mednarodno zaščito in katere se zanjo ne morejo potegovati. Države članice bi tako občutno zmanjšale izdatke za pomoč, ki jo morajo zagotavljati v skladu z določbami veljavne direktive. Prav tako bi se lahko osebe, ki uživajo mednarodno zaščito, hitreje vključile v državo gostiteljico in prispevale k njenemu gospodarstvu. </PARA><PARA>Komisija je na tehnični seji 29. septembra priznala, da nima konkretnih podatkov od držav članic o finančnih stroških (zagotavljanje tolmačenja, pravna pomoč itd.), ki nastanejo pri izvajanju določb direktive iz leta 2005. </PARA><PARA>Imeti podatke o teh stroških pa je zelo pomembno za izdelavo zanesljive in natančne ocene zneskov, ki bi jih s prenovitvijo dolgoročno privarčevali. </PARA><PARA>Ali lahko Svet Komisiji in Parlamentu zagotovi podatke o finančnih stroških, ki nastanejo pri pregledu prošenj za azil v državah članicah?</PARA></CONTENT></QUEST>