<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000063">O-000063/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="28167">Corien Wortmann-Kool</PERSON>, <PERSON ID="28193">Jean-Paul Gauzès</PERSON>, <PERSON ID="1992">José Manuel García-Margallo y Marfil</PERSON><BRK/>v imenu skupine <GRPOL GRPOLID="2948">PPE</GRPOL></TI-AUTHOR></TI><OBJECT OBJID="OBJ000063">Zadeva: Test izjemnih situacij v bančnem sektorju EU za leto 2011</OBJECT><CONTENT><PARA>Test izjemnih situacij, opravljen julija 2010, ni uspel povrniti zaupanja v bančni sistem EU zaradi več razlogov:</PARA><PARA>– ker je vsaka država posebej določila, katere banke bodo sodelovale pri testu,</PARA><PARA>– ker so bili najbolj neugodni scenariji, uporabljeni za analizo bančnega sistema, v vsaki državi članici drugačni,</PARA><PARA>– ker se je v praksi izkazalo, da so bili podatki v mnogih primerih napačni.</PARA><PARA>Novi test izjemnih situacij se bo odslej izvajal pod vodstvom novoustanovljenega Evropskega bančnega organa, v skladu z zaključki Evropskega sveta iz marca pa ga je treba izvesti v tesnem sodelovanju s Komisijo, evropskim odborom za sistemska tveganja, Evropsko centralno banko in nacionalnimi nadzorniki. Na podlagi kakovosti izvedbe se bo ocenjevala kredibilnost celotnega evropskega finančnega institucionalnega okvira.</PARA><PARA>Evropski svet je v svojih zaključkih marca od držav članic zahteval, da pred objavo rezultatov pripravijo posebne in ambiciozne strategije za prestrukturiranje ranljivih institucij.</PARA><PARA>1. Katere so glavne spremembe, s katerimi bi preprečili, da bi se ponovil lanskoletni neuspeh pri izvajanju testa izjemnih situacij v bančnem sektorju? </PARA><PARA>2. Ali je Komisija zadovoljna z dejstvom, da bo test izjemnih situacij v nekaterih državah zajel skoraj 85 % bančnega sektorja, v drugih pa bo komajda presegel 50 %?</PARA></CONTENT></QUEST>