<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000207">O-000207/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="97011">Georgios Koumoutsakos</PERSON>, <PERSON ID="1263">Elmar Brok</PERSON>, <PERSON ID="28474">Ioannis Kasoulides</PERSON><BRK/>v imenu skupine <GRPOL GRPOLID="2948">PPE</GRPOL></TI-AUTHOR></TI><OBJECT OBJID="OBJ000207">Zadeva: Najnovejše dogajanje v vzhodnem Sredozemlju</OBJECT><CONTENT><PARA>V zadnjih mesecih smo priča vse večjim napetostim v vzhodnem Sredozemlju.</PARA><PARA>Turško-izraelski odnosi so se zaostrili. Turčija je znižala raven odnosov z Izraelom, saj je prekinila vojaške in trgovinske odnose med državama ter s svojega ozemlja izgnala izraelskega veleposlanika, njegovega namestnika in druge visoke izraelske diplomate; s tem se je odzvala na zavrnitev Izraela, da bi se opravičil ali plačal odškodnino za devet turških aktivistov, ki so jih ustrelili izraelski komandosi na ladji v humanitarnem konvoju, ki je skušal prebiti izraelsko pomorsko blokado Gaze leta 2010.</PARA><PARA>Dodaten dejavnik napetosti v regiji je tudi dejstvo, da Turčija ne priznava, da lahko država članica EU izvaja svoje zakonite suverene pravice, kot določa konvencija Združenih narodov o pomorskem pravu, ki je del pravnega reda Unije. Vse države članice Evropske unije, Unija sama ter vse države kandidatke razen ene so pogodbenice te konvencije.</PARA><PARA>Dodaten razlog za zaskrbljenost je dejstvo, da omenjeno nepriznavanje spremljajo uradne izjave za tisk in grožnje z ostrimi odgovori, med katerimi ni izključen vojaški, če bi te pravice uveljavljali, torej če bi Republika Ciper v partnerstvu z mednarodnimi izvajalci iskala nafto in zemeljski plin na območju svoje izključne ekonomske cone. Med drugim ta projekt prispeva k povečanju energetske varnosti Evropske unije in večji raznolikosti v preskrbi z energijo.</PARA><PARA>Ob upoštevanju pomembne vloge Evropske unije v regiji, ki je odločilnega pomena za regionalno in mednarodno varnost, se na Komisijo naslovijo ta vprašanja:</PARA><PARA>- Ali je Komisija zaskrbljena zaradi razmer v vzhodnem Sredozemlju? Kako jih ocenjuje Evropska služba za zunanje delovanje? Kakšni so njeni sklepi?</PARA><PARA>- Katere diplomatske ukrepe namerava sprejeti Evropska unija na podlagi spoštovanja mednarodnega prava, zlasti konvencije Združenih narodov o pomorskem pravu, pa tudi načela solidarnosti, določenega v Lizbonski pogodbi?</PARA><PARA>- Kako se bo odzvala Evropska unija na uradne izjave Turčije, da bo zamrznila stike z Evropsko unijo med ciprskim predsedovanjem?</PARA></CONTENT></QUEST>