<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000142">O-000142/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="97137">Sylvie Goulard</PERSON>, <PERSON ID="28266">Sophia in 't Veld</PERSON>, <PERSON ID="97203">Ramon Tremosa i Balcells</PERSON>, <PERSON ID="4274">Olle Schmidt</PERSON>, <PERSON ID="28244">Wolf Klinz</PERSON>, <PERSON ID="96683">Carl Haglund</PERSON>, <PERSON ID="26829">Siiri Oviir</PERSON>, <PERSON ID="4243">Dirk Sterckx</PERSON><BRK/>v imenu skupine <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ000142">Zadeva: Postopek izbire novega generalnega direktorja Mednarodnega denarnega sklada in zunanje zastopstvo euroobmočja</OBJECT><CONTENT><PARA>Mednarodni denarni sklad je začel postopek izbire novega generalnega direktorja. Rok za kandidature se izteče 10. junija 2011 in izvršni odbor Mednarodnega denarnega sklada bi moral odločitev sprejeti do 30. junija 2011. Postopek izbire bi moral biti odprt in pregleden ter upoštevati zasluge. </PARA><PARA>Kandidat iz EU je že uradno vložil kandidaturo. Več držav članic EU in predsednik Evropske komisije so mu neodvisno drug od drugega že izrazili podporo. Ta dogodek je opozoril, da v EU in zlasti v euroobmočju še vedno ne obstaja uradni postopek imenovanja, ki bi omogočal skupni izbor kandidatov za položaje v mednarodnih finančnih institucijah. To je le še en primer nespoštovanja člena 138 PDEU in pomanjkanja usklajenosti, kadar gre za zunanje zastopstvo EMU. </PARA><PARA>Euroobmočje bi bilo vplivnejše pri zastopanju svojih interesov v Mednarodnem denarnem skladu in drugih mednarodnih organih, če bi imelo eno samo zastopstvo, primerno svoji gospodarski moči. Kot je izjavila ECB, bi si morala Evropa bolj prizadevati, da bi nastopala enotno, če želi učinkovito vplivati na svetovno razpravo o politikah, ki zadevajo makroekonomske, regulativne, nadzorne, pa tudi vodstvene vidike. Ali lahko torej Komisija odgovori na naslednja vprašanja?</PARA><PARA>1.  Zakaj Svetu ni predlagala sprejetja skupnega stališča o tej zadevi, kot predvideva člen 138 PDEU?</PARA><PARA>2.  Kdaj namerava pripraviti predlog za skupno zunanje zastopstvo euroobmočja, da bo to lahko oblikovalo enotno stališče o temah, ki so bistvenega pomena za ekonomsko in monetarno unijo? Ali se strinja, da bi bil primeren in tudi najpoznejši rok za tak predlog začetek veljavnosti paketa o gospodarskem vodenju?</PARA><PARA>3.  Kdaj je EU na lastno pobudo sprejela ustrezne ukrepe, da bi pravočasno in učinkovito pripravila skupna stališča in dogovore, ki bi jih bilo nato mogoče predstaviti tretjim stranem na mednarodnih forumih, kot je predlagal Evropski svet v svojih sklepih z dne 11. in 12. decembra 1998?</PARA></CONTENT></QUEST>