<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2009-0023">O-0023/09</QREF></TI-INTRO><TI-RULES-EP>v skladu s členom 108 Poslovnika</TI-RULES-EP><TI-AUTHOR>predložil <PERSON ID="2107">Jan Andersson</PERSON>, v imenu <COMMITTEE COMMID="814">Odbora za zaposlovanje in socialne zadeve</COMMITTEE></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0023">Zadeva: Otroci migrantov</OBJECT><CONTENT><PARA>Položaj otrok migrantov v EU, ki ostanejo v državi članici izvora, potem ko se njihovi starši zaradi dela preselijo v drugo državo članico, je v zadnjih dveh letih v nekaterih državah članicah sprožil veliko skrbi. Medtem ko je za izboljšanje življenja in izobrazbe otrok migrantov, ki so se s starši preselili v tujino, poskrbljeno z različnimi politikami, je bilo otrokom, ki ostanejo sami doma, posvečene malo pozornosti. Po raziskavi, ki sta jo v Romuniji opravila Unicef in revija Social Alternatives, je leta 2008 skoraj 350.000 otrok imelo vsaj enega od staršev na delu v tujini, 126.000 otrok pa oba.</PARA><PARA>Otroci, ki ostanejo doma, lahko postanejo žrtev zanemarjanja in pomanjkanja starševske skrbi.</PARA><PARA>Prav tako se utegne zgoditi, da nihče ne skrbi za njihovo telesno in duševno zdravje, izpostavljeni so motnjam duševnega zdravja, kot je depresija, nimajo prostega časa za igro in razvoj, manjkajo pri šolskem pouku ter niso udeleženi v izobraževanju in usposabljanju nasploh, so lahko žrtve nedohranjenosti in zlorab.</PARA><PARA>Ali namerava Komisija opraviti raziskavo, s katero bo ocenila razsežnost teh razmer?</PARA><PARA>Ali se Komisija strinja, da reševanje vprašanja otrok priseljencev ni samo naloga vlad v državah izvora, temveč tudi vlad držav, ki imajo koristi od delavcev migrantov na trgu delovne sile?</PARA><PARA>Ali namerava Komisija opraviti raziskavo o morebitnih posebnih informacijskih sistemih za delavce migrante, ki bodo vsebovali podatke o družinskih članih v državi gostiteljici, šolanju in izobraževanju, učenju jezikov in zagotavljanju otroškega varstva? Ali bi bilo to mogoče izvesti v programu EURES?</PARA></CONTENT></QUEST>