<QUEST><TI><TI-INTRO>USTNO VPRAŠANJE <QREF QID="H-2009-0241">H-0241/09</QREF></TI-INTRO><TI-SESSION>v času vprašanj, na delnem zasedanju maja 2009</TI-SESSION><TI-RULES-EP>v skladu s členom 109 Poslovnika</TI-RULES-EP><TI-AUTHOR>predložil <PERSON ID="23693">Alojz Peterle</PERSON></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0241">Zadeva: Izvorne celice</OBJECT><CONTENT><PARA>Direktiva 2004/23/ES<FNREF/> z 31. marca 2004 določa standarde kakovosti in varnosti za darovanje, pridobivanje, testiranje, predelavo, konzerviranje, shranjevanje in razdeljevanje človeških tkiv in celic. Zagotavljala naj bi osnovni okvir za pridobivanje celic in tkiv v Evropski uniji. Nekatere države članice pri prenosu direktive v nacionalno zakonodajo močno zamujajo. Zato so nekatere dejavnosti, povezane s celicami in tkivi, v nekaterih državah članicah manj razvite. Poleg tega pacienti in zdravniki pogosto ne poznajo novejšega razvoja na področju izvornih celic in njihovih prednosti. </PARA><PARA>Ali je Komisija od vseh držav članic pred 7. aprilom 2009 prejela posodobljeno poročilo o prenosu različnih določb direktive, kot je določeno v 26. členu direktive? </PARA><PARA>Ali Komisija ob bližajočem se evropskem dnevu pacientov, ki bo 18. aprila, razmišlja tudi o tem, da bi si bolj prizadevala za obveščanje pacientov in zdravnikov o prednostih izvornih celic?</PARA><FN FNID="FN1">1  UL L 102 z dne 7.4.2004, str. 48.</FN></CONTENT></QUEST>