<QUEST VERSION="2"><TI><TI-INTRO>Vprašanje za ustni odgovor <QREF QID="O-2012-000022">O-000022/2012</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="28120">Simon Busuttil</PERSON>, <PERSON ID="28229">Manfred Weber</PERSON>, <PERSON ID="28193">Jean-Paul Gauzès</PERSON><BRK/>v imenu skupine <GRPOL GRPOLID="2948">PPE</GRPOL></TI-AUTHOR></TI><OBJECT OBJID="OBJ000022">Zadeva: Ekstrateritorialni učinek zakonodaje tretjih držav in zakonodaja EU o varstvu podatkov</OBJECT><CONTENT><PARA>Zakonodaja tretjih držav ima lahko ekstrateritorialni učinek ter neposredno vpliva na podjetja in državljane v EU. Takšna zakonodaja je lahko v nasprotju z zakonodajo EU, na primer na področju varstva podatkov, kjer zakon o zdravstvenem varstvu (<I>Medicare Act</I>), zakon o izpolnjevanju davčnih obveznosti ameriških državljanov, ki so imetniki bančnih računov v tujini (<I>FATCA</I>), zakon o nadzoru sodelovanja posameznikov s tujimi obveščevalnimi službami (<I>FISA</I>) in zakon o boju proti terorizmu (<I>Patriot Act</I>) zahtevajo posredovanje osebnih podatkov, shranjenih v Evropi, organom ZDA.</PARA><PARA>1.  Ali Komisija meni, da lahko zakonodaja tretje države, kot so navedeni primeri zakonodaje ZDA, dejansko prevlada nad ustrezno zakonodajo EU o varstvu podatkov ter nad pravicami in jamstvi, ki jih ta zagotavlja državljanom in podjetjem? Ali je Komisija seznanjena s kakšnimi drugimi primeri zakonodaje tretjih držav z ekstrateritorialnim učinkom, ki so v nasprotju z ustrezno zakonodajo EU o varstvu podatkov in sorodnimi pravicami?</PARA><PARA>2.  Ali Komisija meni, da prenos osebnih podatkov tretjim državam, kot zahtevajo navedeni primeri zakonodaje ZDA, pomeni kršitev ustrezne zakonodaje EU o varstvu podatkov?</PARA><PARA>3.  Kako namerava Komisija ukrepati, da bi z ustreznimi organi ZDA nemudoma obravnavala ta vprašanja, in kaj bo naredila, da zaščiti in zastopa interese državljanov EU in podjetij s sedežem v EU?</PARA><PARA>4.  Kako namerava Komisija ukrepati, da bi nemudoma zagotovila učinkovito izvrševanje predpisov EU o varstvu podatkov in da zakonodaja tretjih držav ne bo prevladala nad zakonodajo EU in tako izničila pravice in jamstva, ki jih slednja zagotavlja?</PARA></CONTENT></QUEST>