<QUEST VERSION="2"><TI><TI-INTRO>Vprašanje za čas za vprašanja <QREF QID="H-2010-0558">H-0558/2010</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-SESSION>Delno zasedanje: november 2010</TI-SESSION><TI-RULES-EP>Člen 116 poslovnika</TI-RULES-EP><TI-AUTHOR><PERSON ID="28584">Georgios Toussas</PERSON> <GRPOL GRPOLID="2950">(GUE/NGL)</GRPOL></TI-AUTHOR></TI><OBJECT OBJID="OBJ0558">Zadeva: Nevzdržen položaj pogodbenih delavcev na deponiji odpadkov v Solunu</OBJECT><CONTENT><PARA>Zavrnitev pritožbe na sodišču, ki jo je vložilo 160 pogodbenih delavcev, zaposlenih pri Zvezi lokalnih skupnosti v grškem Solunu, je še en primer resne kršitve pravice do varne in stalne zaposlitve. To postavlja pod velik vprašaj delovanje deponije v Mavrorachiju v Solunu, kjer se izvajajo biološka obdelava odpadkov, programi recikliranja in urejanje ekološkega parka na starih deponijah. Javne oblasti so napovedale podpis dvomesečnih pogodb o izvajanju omenjenih storitev, s čimer so ti delavci še naprej v politično in zaposlitveno nevzdržnem položaju, da bi tako pospešile postopek privatizacije obdelave odpadkov in odpuščanje na tisoče delavcev.</PARA><PARA>Kakšno je stališče Komisije o nameri Zveze lokalnih skupnosti v Solunu o privatizaciji dejavnosti obdelovanja odpadkov, ki je bistvenega pomena za javno zdravje, posledica česar bo poleg tveganj za prebivalstvo in okolje tudi odpuščanje na tisoče delavcev, ki jih bodo nadomestili pogodbeni delavci s fleksibilnimi pogodbami in brez pravic?</PARA></CONTENT></QUEST>