<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2009-0016">O-0016/09</QREF></TI-INTRO><TI-RULES-EP>v skladu s členom 108 Poslovnika</TI-RULES-EP><TI-AUTHOR>predložil <PERSON ID="93543">Andrzej Wielowieyski</PERSON>, v imenu skupine <GRPOL GRPOLID="1119">ALDE</GRPOL></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0016">Zadeva: Splošno posvetovanje z državljani EU</OBJECT><CONTENT><PARA>EU dinamično povečuje svoja pooblastila in dejavnosti; z lizbonsko pogodbo bo dobila še dodaten zagon. Nasprotno pa raziskave in znanstvene študije vztrajno kažejo, da ni neposrednega stika z državljani, ki ukrepe in dejavnosti EU dojemajo kot oddaljene in nerazumljive. Mediji in nacionalne politične stranke namenjajo EU le malo pozornosti. Zaradi tega EU grozi močan upad legitimnosti v očeh javnosti; resno opozorilo je dejstvo, da število volivcev že nekaj časa pada. To je grožnja evropski demokraciji in politični prihodnosti EU.</PARA><PARA>EU razvija pomembne dejavnosti obveščanja in dialog z državljani. „Partnerstvo za komuniciranje o Evropi“ je gotovo pomemben korak naprej. Učinek tega dialoga pa je žalost še vedno, tako posredno kot neposredno, omejen na okrog 50.000 državljanov. Zato je do vzpostavitve prostora za javno razpravo in za resničen evropski dialog, ki bo sposoben vzbuditi zanimanje državljanov EU, še daleč.</PARA><PARA>Učinkovit način oblikovanja takšnega evropskega javnega prostora bi bila lahko organizacija splošnih posvetovanj z evropskimi državljani. Nekdanji predsednik Parlamenta Pat Cox je ob zaključku zadnjega kongresa evropskega gibanja v Haagu odločno pozval k sprejetju takšnih ukrepov. Cox je vztrajal na tem, da je treba prelomiti začarani krog dialoga, ki doseže le elite.</PARA><PARA>1. Ali je Komisija pripravljena oblikovati strategijo za uvedbo splošnega dialoga z državljani, ki si bo za izrecen cilj zastavila doseganje milijonov državljanov?</PARA><PARA>2. Kakšne ukrepe bo Komisija sprejela za učinkovito vključitev držav članic v takšne projekte?</PARA><PARA>3. Ali lahko Komisija predvidi načrt za uvedbo splošnega posvetovanja z državljani, opredeljujoč vmesne korake, ki bi v celoti izkoristili možnosti, ki jih nudi e-glasovanje?</PARA></CONTENT></QUEST>