<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2008-0132">O-0132/08</QREF></TI-INTRO><TI-RULES-EP>v skladu s členom 108 Poslovnika</TI-RULES-EP><TI-AUTHOR>predložila <PERSON ID="28411">Ignasi Guardans Cambó</PERSON>, <PERSON ID="4529">Baroness Sarah Ludford</PERSON>, <PERSON ID="28266">Sophia in 't Veld</PERSON> in <PERSON ID="4740">Marco Cappato</PERSON>, v imenu skupine <GRPOL GRPOLID="1119">ALDE</GRPOL>, <PERSON ID="28979">Giusto Catania</PERSON>, <PERSON ID="1849">Sylvia-Yvonne Kaufmann</PERSON>, <PERSON ID="37008">Jens Holm</PERSON>, <PERSON ID="28407">Willy Meyer Pleite</PERSON>, <PERSON ID="28974">Umberto Guidoni</PERSON>, <PERSON ID="28586">Dimitrios Papadimoulis</PERSON> in <PERSON ID="28406">Miguel Portas</PERSON>, v imenu skupine <GRPOL GRPOLID="1106">GUE/NGL</GRPOL>, <PERSON ID="1934">Daniel Cohn-Bendit</PERSON>, <PERSON ID="4504">Kathalijne Maria Buitenweg</PERSON>, <PERSON ID="28409">Raül Romeva i Rueda</PERSON>, <PERSON ID="28235">Cem Özdemir</PERSON> in <PERSON ID="4531">Jean Lambert</PERSON>, v imenu skupine <GRPOL GRPOLID="1107">Verts/ALE</GRPOL>, <PERSON ID="28306">Ana Maria Gomes</PERSON>, <PERSON ID="4469">Claudio Fava</PERSON>, <PERSON ID="28973">Giulietto Chiesa</PERSON>, <PERSON ID="1289">Proinsias De Rossa</PERSON>, <PERSON ID="28392">Józef Pinior</PERSON> in <PERSON ID="28421">Marianne Mikko</PERSON></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0132">Zadeva: O navedbah, da je CIA nekatere evropske države uporabila za transport in nezakonito pridržanje zapornikov</OBJECT><CONTENT><PARA>– Poročilo španskega obrambnega ministrstva iz septembra je razkrilo, da je Španijo preletelo najmanj eno vojaško letalo ZDA, ki je prevažalo nezakonite zapornike, potem ko je 30. septembra 2005 pristalo na Portugalskem. Poročilo organizacije Amnesty International, objavljeno oktobra 2008, pa navaja, da je v Španiji med letoma 2002 in 2007 pristalo najmanj 90 letal, povezanih s CIA, in da je bilo približno 200 ljudi prepeljanih v Guantanamo z letali, ki so vzletela iz vojaških oporišč ZDA v Španiji oziroma so samo preletela španski zračni prostor. Časnik El Pais je novembra 2008 objavil španski zaupni dokument, iz katerega je mogoče razbrati, da je Aznarjeva vlada izrecno odobrila prošnjo ZDA glede poletov letal, ki so prevažala zapornike iz Afganistana v Guantanamo, prek Španije.</PARA><PARA>– Avgusta 2008 so poljski mediji poročali, da so nekateri vladni uradniki leta 2006 videli dokument, ki ga je pripravila vojaška obveščevalna služba in ki je potrdil obstoj skrivnih objektov CIA.</PARA><PARA>– Predsednik Barroso je javno izjavil, da v obdobju, ko je bil predsednik vlade, ni dovolil skrivnih poletov CIA skozi portugalski zračni prostor in zanje sploh ni vedel, toda uradni vojaški podatki Pentagona kažejo, da so vojaška letala, ki so prevažala nezakonite zapornike (med drugim tiste, katerih obtožnice je Pentagon nedavno umaknil), v obdobju Barrosove vlade pristajala na Portugalskem oziroma letela skozi zračni prostor te države.</PARA><PARA>– Portugalski zunanji minister Luis Amado je 7. oktobra 2008 pojasnil, da bi bilo povsem neodgovorno, če bi sedanja portugalska oblast načela to zadevo, saj bi s tem postavila pod vprašaj Barrosovo predsedovanje Evropski skupnosti, glede na to, da je bil v času teh dogodkov portugalski premier.</PARA><PARA>1. Ali namerava Komisija v zvezi s tem razpletom ukrepati, da bi ugotovila odgovornost vpletenih držav in preverila, ali so druge države članice prejele podobne prošnje?</PARA><PARA>2. Ali se Komisija strinja, da je zdaj na voljo dovolj dokazov, da bi morale države članice prevzeti odgovornost za sodelovanje v programu izrednih izročitev ZDA, čeprav se morda niso v celoti zavedale njegovih razsežnosti? Ali se Komisija strinja, da bi morale države članice ponuditi politični azil zapornikom, ki so še vedno pridržani v Guantanamu, čeprav še niso bili obtoženi, ZDA pa jih ne morejo vrniti v njihove matične države?</PARA></CONTENT></QUEST>