<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000035">O-000035/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="97076">Corinne Lepage</PERSON>, <PERSON ID="4544">Diana Wallis</PERSON>, <PERSON ID="4253">Frédérique Ries</PERSON><BRK/>v imenu skupine <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ000035">Zadeva: Revizija okvira za strokovne skupine Komisije, uravnoteženo zastopanost in preglednost</OBJECT><CONTENT><PARA>Nedavno je Komisija revidirala svoj okvir za upravljanje strokovnih skupin Komisije (SEC(2010)1360) in (C(2010)7649). </PARA><PARA>Člen 9 PDEU določa, da "Unija pri vseh svojih dejavnostih upošteva načelo enakosti svojih državljanov, ki so deležni enake obravnave s strani njenih institucij, organov, uradov in agencij". Evropski kodeks upravnega ravnanja Evropskega varuha človekovih pravic določa, da mora uradnik pri sprejemanju svojih odločitev spoštovati pravično ravnovesje med interesi zasebnikov in splošnim javnim interesom. Trenutno ima veliko število strokovnih skupin pristransko sestavo v korist zasebnega sektorja in zlasti največjih podjetij. </PARA><PARA>1.  V spremenjeno različico okvira ni bil vključen noben ukrep za večjo uravnoteženost strokovnih skupin, ki bi predvideval okrepitev udeležbe malih in srednjih podjetij ali civilne družbe v strokovnih skupinah. Ali se Komisija strinja, da to pomeni, da uravnoteženo svetovanje ni obvezno? Če se ne strinja, ali lahko to pojasni?</PARA><PARA>2.  Pri izbiri zunanjih strokovnjakov Komisija navede, če so strokovnjaki predstavniki interesa posebne interesne skupine ali naj bi bili neodvisni od vseh sodelujočih interesnih skupin. Katere konkretne ukrepe namerava Komisija sprejeti za to zadnjo kategorijo, da bi preprečila kakršno koli navzkrižje interesov? Zlasti, ali Komisija namerava uporabljati smernice GD Sanco?</PARA><PARA>3.  Preglednost je temeljno načelo za institucije pri postopku sprejemanja odločitev EU v skladu s členoma 1 in 11 PEU, poleg člena 15 PDEU, ki določa pravico javnosti do dostopa do dokumentov. Ali namerava Komisija ob upoštevanju navedenega oblikovati uporabniku prijazno spletno stran, na kateri bodo objavljeni vsi javni razpisi, vse obstoječe strokovne skupine s priloženim popolnim pregledom vseh članov, ter vsi zapisniki, ki so na voljo javnosti? Če namerava to storiti, na kakšen način in v kakšnem časovnem okviru? Če tega ne namerava, ali lahko pojasni razloge ?</PARA><PARA>4.  Zakaj se Komisija pred sprejetjem svojih končnih odločitev o spremembi okvira ni posvetovala z EP, saj je preglednost postala vprašanje skupnega pomena tako za Komisijo kakor za EP? Ali je Komisija to pripravljena storiti?</PARA></CONTENT></QUEST>