<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000005">O-000005/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="96959">George Lyon</PERSON>, <PERSON ID="97076">Corinne Lepage</PERSON>, <PERSON ID="96875">Britta Reimers</PERSON>, <PERSON ID="4270">Marit Paulsen</PERSON>, <PERSON ID="28114">Liam Aylward</PERSON>, <PERSON ID="4554">Chris Davies</PERSON>, <PERSON ID="34234">Antonyia Parvanova</PERSON><BRK/>v imenu skupine <GRPOL GRPOLID="1119">ALDE</GRPOL></TI-AUTHOR><TI-AUTHOR><PERSON ID="1318">James Nicholson</PERSON><BRK/>v imenu skupine <GRPOL GRPOLID="2969">ECR</GRPOL></TI-AUTHOR><TI-AUTHOR><PERSON ID="28228">Albert Deß</PERSON>, <PERSON ID="4271">Elisabeth Jeggle</PERSON>, <PERSON ID="96819">Licia Ronzulli</PERSON>, <PERSON ID="1927">Peter Liese</PERSON><BRK/>v imenu skupine <GRPOL GRPOLID="2948">PPE</GRPOL></TI-AUTHOR></TI><OBJECT OBJID="OBJ000005">Zadeva: Odkritje dioksina v živalski krmi v Nemčiji</OBJECT><CONTENT><PARA>Nemške oblasti so 27. decembra 2010 Komisiji poročale o mešanju maščobnih kislin, ki vsebujejo dioksin in so namenjene industrijski rabi, s krmno rastlinsko maščobo v več nemških zveznih deželah. Več kot 4700 kmetij v Nemčiji je ustavilo proizvodnjo takoj po odkritju, da je kontaminirane do 3000 ton krmne rastlinske maščobe. Ta proizvod je bil distribuiran kmetijam v osmih zveznih deželah, nekaj pa ga je bilo izvoženega na Nizozemsko in nato distribuiranega v Združeno kraljestvo v predelanih proizvodih. Na prizadetih kmetijah so ravni dioksina do štirikrat presegle najvišjo sprejemljivo raven v EU, tj. 3 pikograme dioksina na gram maščobe, vemo pa, da lahko izpostavljenost visokim koncentracijam dioksina pri ljudeh povzroči hude težave imunskega sistema. </PARA><PARA>Glede na to odkritje: </PARA><PARA>–  Ali lahko Komisija pojasni, s katerimi ukrepi poskuša zagotoviti varstvo potrošnikov in varnost hrane in ali bo EFSA ali katera od nacionalnih agencij za varnost hrane pripravila kakšno poročilo o tveganjih za zdravje ljudi? </PARA><PARA>–  Ali lahko Komisija pojasni, v kakšnih okoliščinah so bile maščobne kisline, ki vsebujejo dioksin in so namenjene industrijski rabi, sploh primešane krmni rastlinski maščobi?</PARA><PARA>–  Mediji so poročali, da je predstavnik komisarja Johna Dallija pritrdil dvomom o zmožnosti Komisije, da odkrije predelane proizvode, ki vsebujejo kontaminirana jajca. Kakšne rešitve, poleg označevanja države izvora, ima Komisija na voljo za zagotovitev popolne sledljivosti živilskih proizvodov od proizvodnje do uporabe?</PARA><PARA>–  Ali namerava Komisija sprejeti dodatne ukrepe v smislu ločitve proizvodov, sledljivosti in spremljanja obstoječih nacionalnih sistemov nadzora in izvajanja, da bi zaščitila potrošnike in zagotovila varnost hrane ter v prihodnje preprečila tovrstne dogodke? </PARA><PARA>–  Ali lahko Komisija oceni gospodarske posledice tega dogodka za ustrezne sektorje?</PARA><PARA>–  Kako bo Komisija pomagala hitro povrniti zaupanje potrošnikov v evropske standarde varnosti hrane?</PARA><PARA>–  Ali lahko Komisija navede, ali obstaja sistem, ki bo zagotovil povračilo kmetom za izgube zaradi tega dogodka?</PARA></CONTENT></QUEST>