<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2009-0115">O-0115/09</QREF></TI-INTRO><TI-RULES-EP>v skladu s členom 115 Poslovnika</TI-RULES-EP><TI-AUTHOR>predložil <PERSON ID="96930">Vital Moreira</PERSON>, v imenu <COMMITTEE COMMID="2859">Odbora za mednarodno trgovino</COMMITTEE></TI-AUTHOR><TI-DEST>za Svet</TI-DEST></TI><OBJECT OBJID="OBJ0115">Zadeva: Stanje v zvezi z območjem proste trgovine Euromed 2010</OBJECT><CONTENT><PARA>Eden od projektov, ki izvirajo iz barcelonskega procesa, je vzpostavitev območja proste trgovine v Sredozemlju do leta 2010. Območje proste trgovine naj bi temeljilo na regionalnem pristopu in vključevalo mrežo sever–jug ter mrežo jug–jug tega območja. <BRK/></PARA><PARA>Ali Svet meni, da je bila vzpostavitev   območja proste trgovine Euromed do leta 2010 uresničljiv cilj? Ali Svet   lahko utemelji svoj odgovor? <BRK/></PARA><PARA>Parlament se zaveda,   da bo kmalu sprejet nov načrt Euromed in da obstajajo možnosti za nov   mehanizem za spodbujanje trgovine in naložb v regiji. Lahko Svet natančneje   pojasni dejanske praktične vidike in učinke takšnega mehanizma?  <BRK/></PARA><PARA>Ali Svet lahko pojasni   stanje v zvezi z agadirskim sporazumom in prizadevanji EU za njegovo   posodobitev ter bolj na splošno razsežnost jug–jug barcelonskega procesa,   unijo za Sredozemlje?  <BRK/></PARA><PARA>Lahko Svet pojasni,   kako je vključil priporočila iz presoje vplivov na trajnost, ki je bila   pripravljena na Univerzi v Manchestru, da bi v pogajanjih upoštevali   socialno kohezijo in trajnostni razvoj, kot je bilo priporočeno v tej   študiji? <BRK/></PARA><PARA>Ali Svet lahko pojasni   Parlamentu, kaj so vključevala ponovna pogajanja o pridružitvenem sporazumu   s Sirijo po njegovi zamrznitvi leta 2004?  <BRK/></PARA><PARA>Ali Svet lahko pojasni   stanje glede pogajanj z Libijo in njihov cilj? <BRK/></PARA><PARA>Številne sredozemske   države so izrazile interes za poglobitev in/ali razširitev svojih trgovinskih   sporazumov z EU. Ali Svet lahko:  <BRK/></PARA><PARA>obvesti Parlament o tej &quot;novi   generaciji&quot; pridružitvenih sporazumov, <BRK/></PARA><PARA>sporoči Parlamentu,   ali bi Svet lahko ob upoštevanju novih pristojnosti v zvezi s trgovino,   ki jih Evropskemu parlamentu podeljuje Lizbonska pogodba, upošteval   predhodno resolucijo EP pri pogajanjih o teh novih sporazumih?</PARA></CONTENT></QUEST>