<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2009-0093">O-0093/09</QREF></TI-INTRO><TI-RULES-EP>v skladu s členom 115 Poslovnika</TI-RULES-EP><TI-AUTHOR>predložila <PERSON ID="28367">Gabriele Albertini</PERSON> in <PERSON ID="2054">Heidi Hautala</PERSON>, v imenu <COMMITTEE COMMID="2856">Odbora za zunanje zadeve</COMMITTEE>, <PERSON ID="96883">Eva Joly</PERSON>, v imenu <COMMITTEE COMMID="2857">Odbora za razvoj</COMMITTEE></TI-AUTHOR><TI-DEST>za Svet</TI-DEST></TI><OBJECT OBJID="OBJ0093">Zadeva: Gradnja demokracije v zunanjih odnosih</OBJECT><CONTENT><PARA>19. maja 2009 je Svet za zunanje odnose priznal, da podpora demokratičnemu upravljanju v partnerskih državah vključuje širša vprašanja demokracije in človekovih pravic, ter ugotovil, da je mogoče pozvati k skladnejšemu pristopu EU, da se poveča učinkovitost njene podpore.</PARA><PARA>Kot je predsedstvo že poudarilo, doslej ni bilo dovolj prizadevanj, da bi uskladili številne evropske instrumente za podporo demokraciji in ukrepe v mednarodnih forumih ali skladih, ki se ukvarjajo s spodbujanjem demokracije. <BRK/></PARA><PARA>Katere specifične ukrepe predlaga   predsedstvo, da bi se izboljšalo usklajevanje instrumentov zunanje politike,   politike človekovih pravic in razvojne politike EU, ob upoštevanju,   da so demokracija in človekove pravice medsebojno povezane? Kateri ukrepi   so predvideni za zagotavljanje dosledne povolilne politike, kjer bi   bila podpora razvoju skladna z demokratičnimi načeli in vrednotami demokratičnega   upravljanja? Ali bi lahko to imelo neposredne posledice za načrtovanje   razvojne pomoči EU? <BRK/></PARA><PARA>Kakšna vloga bo namenjena   parlamentom – tudi Evropskemu parlamentu – v tem procesu gradnje demokracije   in spodbujanja človekovih pravic? Ali bo posledica tega podpiranje demokratičnih   institucij, zlasti parlamentov, z njihovim vključevanjem v pripravo   in izvajanje državam prilagojenih instrumentov, kot so sporazumi med   EU in zadevnimi državami ter strateški dokumenti držav? <BRK/></PARA><PARA>Ali predsedstvo soglaša,   da se je treba lotiti podrobne in celovite analize podpore demokraciji   in spodbujanja človekovih pravic? Ali bo predsedstvo podrobno predstavilo,   kakšna posvetovanja so bila opravljena z vsemi partnerji (t. j. institucijami   in regionalnimi akterji) in kakšne sklepe lahko potegne iz tega? Ali   Svet lahko zagotovi, da bo sklepe o tej pobudi sprejel šele, ko bo opravljenih   dovolj posvetovanj s partnerji?</PARA></CONTENT></QUEST>