<QUEST VERSION="2"><TI><TI-INTRO>Vprašanje za čas za vprašanja <QREF QID="H-2011-000183">H-000183/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-SESSION>Delno zasedanje: maj 2011</TI-SESSION><TI-RULES-EP>Člen 116 poslovnika</TI-RULES-EP><TI-AUTHOR><PERSON ID="99419">Charalampos Angourakis</PERSON> <GRPOL GRPOLID="2950">(GUE/NGL)</GRPOL></TI-AUTHOR></TI><OBJECT OBJID="OBJ000183">Zadeva: Pretirano visoke cestnine </OBJECT><CONTENT><PARA>Podjetje Olympia Odos, ki upravlja z avtocesto Elefsina-Korint-Patras-Pyrgos-Tsakona, je oznanilo, da namerava pravno ukrepati proti tistim, ki si prizadevajo za odpravo pretirano visokih cestnin, ki jih podjetje zaračunava celo pred zaključkom del, obenem pa grozi z ukinitvijo več tisoč delovnih mest. Grška vlada je z zakonom prepovedala zavrnitev plačila cestnine in s tem še povečala dobiček podjetja, poleg tega pa je prepovedala tudi organizacijo upravičenih protestov in druge pobude tistih, ki cestninam nasprotujejo. Samo podjetje prispeva le 7 % od 2,2 milijard evrov skupnih stroškov projekta, s katerim bo pod koncesijskimi pogoji lahko upravljalo 30 let, zdaj pa si prizadeva za podaljšanje tega obdobja na 40 do 45 let. 53 % stroškov krije grško prebivalstvo v obliki davkov in cestnin.</PARA><PARA>Kako lahko Komisija upraviči pretirano visoke cestnine, ki jih zaračunavajo grška podjetja za izgradnjo avtocest? Ali obsoja grožnjo v zvezi z izgubo delovnih mest in kaznovanje protestnikov?</PARA></CONTENT></QUEST>