<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2005-0009">O-0009/05</QREF></TI-INTRO><TI-RULES-EP>v skladu s členom 108 Poslovnika</TI-RULES-EP><TI-AUTHOR>predložitev: <PERSON ID="23706">Miloslav Ransdorf</PERSON>, v imenu <COMMITTEE COMMID="816">Odbora za industrijo, raziskave in energetiko</COMMITTEE></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0009">Zadeva: podvojitev proračunskih sredstev EU za raziskave</OBJECT><CONTENT><PARA>Odbor za industrijo, raziskave in energetiko poziva Evropsko komisijo k izjavi o tem, kako podvojiti proračunska sredstva EU za raziskave s financiranjem s pomočjo 7. okvirnega programa RTR.</PARA><PARA>Ali se Evropska komisija zaveže, da bo predlagala in zagovarjala podvojitev proračunskih sredstev EU za raziskave? V kakšnem obsegu naj bi se ta podvojitev financirala s pomočjo 7. okvirnega programa RTR (OP7)? Ali podvojitev proračuna okvirnega programa z vidika Komisije pomeni preprosto podvojitev sredstev začetnega proračuna OP6 ali pa se bodo v celoti upoštevali širitev, inflacija, trajanje OP7 ter morebitna dodana nova področja raziskav? </PARA><PARA>Ali namerava Komisija v svojih prihodnjih predlogih OP7 povečati financiranje, da bi vključila podporo temeljnim raziskavam s strani Evropskega raziskovalnega sveta, vesoljske raziskave in raziskave varnosti v okvirnem programu, in ali za financiranje enega ali več teh področij raziskav predvideva mehanizme EU zunaj okvirnega programa? Kako bo Komisija (če bo eno ali več teh področij raziskav ostalo v okvirnem programu) zagotovila, da se bo financiranje krilo s proračunskimi sredstvi, ki bodo višja od sedanjih sredstev za raziskave?</PARA><PARA>Kako bo Komisija skušala vplivati na razpravo, ki poteka o novem finančnem načrtu, da bo kolikor je mogoče zmanjšala tveganje, da ne bi dosegla cilja (ki ga deli s Parlamentom in številnimi državami članicami) podvojitve proračuna okvirnega programa? Ali Komisija meni, da bi za boljše usklajevanje planskih dejavnosti trajanje okvirnega programa moralo biti časovno usklajeno s trajanjem finančnega načrta?</PARA></CONTENT></QUEST>