<QUEST VERSION="2"><TI><TI-INTRO>Vprašanje za ustni odgovor <QREF QID="O-2012-000030">O-000030/2012</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="96900">Georgios Papanikolaou</PERSON>, <PERSON ID="96780">Monika Hohlmeier</PERSON>, <PERSON ID="28229">Manfred Weber</PERSON>, <PERSON ID="28120">Simon Busuttil</PERSON>, <PERSON ID="96818">Salvatore Iacolino</PERSON><BRK/>v imenu skupine <GRPOL GRPOLID="2948">PPE</GRPOL></TI-AUTHOR></TI><OBJECT OBJID="OBJ000030">Zadeva: Položaj migrantov v Grčiji</OBJECT><CONTENT><PARA>Leta 2010 je v EU s prečkanjem meje med Grčijo in Turčijo vstopilo 90 % nezakonitih migrantov, ta delež pa je bil leta 2011 še vedno visok. Za varovanje pravic teh migrantov in zadostitev njihovim potrebam je odgovorna Grčija.</PARA><PARA>Agencija za upravljanje meja (Frontex) je leta 2010 na grško-turško mejo prvič odposlala skupino za hitro posredovanje na mejah, s čimer se je sprva zmanjšalo število nezakonitih vstopov. Kljub stalni skupni operaciji Poseidon Land pa se je dotok nezakonitih migrantov ponovno povečal, in sicer so jih na dan prijeli več kot 300. K tem kritičnim razmeram prispeva tudi Turčija, saj ne izvaja sporazumov o ponovnem sprejemu oziroma pri njih ne sodeluje ter si ne prizadeva, da bi razvili celovit in delujoč azilni sistem preprečili in zatrli organizirani kriminal, kot sta trgovina z ljudmi in tihotapljenje ljudi.</PARA><PARA>Potem ko je Grčija leta 2010 sprejela nacionalni akcijski načrt, je bilo doseženega nekaj napredka. Država od leta 2011 prejema tudi pomoč prek Evropskega azilnega podpornega urada, da bi vzpostavila sodobni azilni sistem in sistem za sprejem. Kljub težavam Grčije pri črpanju sredstev iz skladov EU pa je treba čim prej vzpostaviti infrastrukturo za začetno preverjanje in obravnavanje migrantov in prosilcev za azil.</PARA><PARA>- Kako namerava Komisija zagotoviti, da bodo v Grčiji vprašanje naraščajočega dotoka migrantov reševali v skladu s skupnim pravnim redom za azil?</PARA><PARA>- Ali je Komisija ugotovila kak napredek glede vračanja migrantov, ki so nezakonito prečkali evropske meje, v Turčijo?</PARA><PARA>- S katerimi ukrepi namerava izboljšati sodelovanje s Turčijo na področju mejnega nadzora in boja proti nezakoniti migraciji? Katere ukrepe načrtuje, da bi turške oblasti spodbudila k učinkovitejšemu boju proti organiziranemu kriminalu?</PARA><PARA>- Ali ima Evropski azilni podporni urad dovolj finančnih in človeških virov, da bi v Grčiji dejansko nekaj dosegel?</PARA></CONTENT></QUEST>