<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2008-0087">O-0087/08</QREF></TI-INTRO><TI-RULES-EP>v skladu s členom 108 Poslovnika</TI-RULES-EP><TI-AUTHOR>predložila <PERSON ID="4740">Marco Cappato</PERSON> in <PERSON ID="4532">Michael Cashman</PERSON>, v imenu <COMMITTEE COMMID="824">Odbora za državljanske svoboščine, pravosodje in notranje zadeve</COMMITTEE>, <PERSON ID="28314">Anneli Jäätteenmäki</PERSON> in <PERSON ID="39318">Costas Botopoulos</PERSON>, v imenu <COMMITTEE COMMID="825">Odbora za ustavne zadeve</COMMITTEE></TI-AUTHOR><TI-DEST>za Svet</TI-DEST></TI><OBJECT OBJID="OBJ0087">Zadeva: Izvršitev sodbe Sodišča v zadevi &quot;Turco&quot; (preglednost pri pripravi zakonodajnega dela/dokumentov)</OBJECT><CONTENT><PARA>1. julija je Sodišče Evropskih skupnosti s pomembno sodbo v združenih zadevah C-39/05 P in C-52/05 P pozvalo Svet, da je treba „krepiti demokratično pravico evropskih državljanov, da nadzirajo informacije, na katerih je temeljil zakonodajni akt“ (odstavek 67) ter jim omogočiti dostop do dokumentov (med drugim do mnenja pravne službe), ki so bili doslej izvzeti z utemeljitvijo, da gre za zaščito postopka sprejemanja odločitev v instituciji. Po mnenju Sodišča ne bi več smelo prihajati do tega, da bi s to utemeljitvijo (ki bolj ustreza zaščiti pogajanj med diplomati kot med zakonodajalci) zaobšli „prevladujoče“ načelo za zagotavljanje demokratičnega nadzora državljanov Evropske unije nad zakonodajnim postopkom v EU.</PARA><PARA>Glede na povedano:</PARA><PARA>1. Kako in kdaj bo Svet spremenil svoja notranja pravila in posodobil upravna navodila za različne stopnje priprave, dopolnitve, razdeljevanja in arhiviranja dokumentov, bistveno povezanih z zakonodajnim postopkom, kot je bilo predvideno?</PARA><PARA>2. Kdaj bo Svet začel dosledno izpolnjevati člen 12 uredbe (ES) št. 1049/01<FNREF FNIDREF="FN1"/>, v skladu s katerim:</PARA><PARA>– je treba objaviti identiteto nacionalne delegacije;</PARA><PARA>– mora biti v vseh pripravljalnih dokumentih naveden zakonodajni postopek;</PARA><PARA>– morajo biti v vseh dnevnih redih in izidih posvetovanj Sveta in pripravljalnih teles jasno navedeni osnovni dokumenti, poleg tega pa jih je treba pravočasno evidentirati in objaviti v registru Sveta (vključno s t. i. gradivom za sejo)?</PARA><PARA>Kako bo generalni sekretariat Sveta dosegel dosledno izvajanje uredbe (ES) št. 1049/01?</PARA><PARA>3. Ali se Svet z medinstitucionalnega vidika strinja, da bi bilo treba na podlagi te sodbe Sodišča drugače dojemati tudi medinstitucionalno sodelovanje in strategijo, povezano s ciljem boljše priprave zakonodaje, kot je bilo določeno v birminghamski izjavi Evropskega sveta leta 1992, kar je šele treba začeti pravilno izvajati?</PARA><PARA>4. Poleg tega ob upoštevanju, da je načelo preglednosti tesno povezano z načelom dobrega upravljanja, kot trdijo Evropski parlament, Svet in Komisija v členu 41 listine o temeljnih pravica, sprašujemo Svet, ali se strinja, da bi morale institucije Evropske unije na jasen in pregleden način državljane tudi glede nezakonodajnih postopkov obveščati o:</PARA><PARA><LIST TYPE="UL"><ITEM>svoji organizacijski shemi,   vključno s pristojnostjo notranjih enot,</ITEM><ITEM>notranjim delovnim procesom   in okvirnih rokih za dosjeje v njihovi pristojnosti,</ITEM><ITEM>službah, pri katerih bi dobili   podporo, informacije ali upravno varstvo? <BRK/> <BRK/>  </ITEM></LIST></PARA><FN FNID="FN1">  UL L 145 z dne 31.5.2001, str. 43.</FN></CONTENT></QUEST>