<QUEST VERSION="2"><TI><TI-INTRO>Vprašanje za čas za vprašanja <QREF QID="H-2011-000240">H-000240/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-SESSION>Delno zasedanje: julij 2011</TI-SESSION><TI-RULES-EP>Člen 116 poslovnika</TI-RULES-EP><TI-AUTHOR><PERSON ID="28276">Laima Liucija Andrikienė</PERSON> <GRPOL GRPOLID="2948">(PPE)</GRPOL></TI-AUTHOR></TI><OBJECT OBJID="OBJ000240">Zadeva: Zaprtje jedrske elektrarne Ignalina v Litvi</OBJECT><CONTENT><PARA>Pogodba o pristopu Litve k EU vsebuje določbo o posebnem financiranju iz proračuna EU za zaprtje jedrske elektrarne Ignalina. Celotni stroški zaprtja naj bi znašali 2,9 milijarde EUR. Čeprav je bil zadnji jedrski reaktor zaprt decembra 2009, je postopno opuščanje zelo dolgotrajen proces, ki še zahteva znatna vlaganja. Med leti 2007 in 2013 bo Litva prejela 840 milijonov EUR iz proračuna EU v ta namen. V obdobju naslednjega večletnega finančnega okvira (2014 – 2020) bo Litva potrebovala dodatnih 870 milijonov EUR. Dodatna sredstva bodo potrebna tudi po letu 2020. Vendar je Komisija v svojem prvem osnutku prihodnjega večletnega finančnega okvira predlagala, da se Litvi dodeli le 400 milijonov EUR in tudi navedla, da EU po letu 2020 ne bo financirala zaprtja obrata Ignalina. Po mnenju Komisije bi to ne bilo v nasprotju s pogodbo o pristopu Litve k EU? Kakšni so podrobni načrti Komisije za financiranje zaprtja obrata Ignalina? Kolikšen znesek bo po oceni Komisije potreben, da Litva zaključi ta proces?</PARA></CONTENT></QUEST>