<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000328">O-000328/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="1309">Brian Simpson</PERSON><BRK/>v imenu <COMMITTEE COMMID="2868">Odbora za promet in turizem</COMMITTEE></TI-AUTHOR></TI><OBJECT OBJID="OBJ000328">Zadeva: Učinkovito reševanje pomorskega piratstva</OBJECT><CONTENT><PARA>Evropski parlament je problem pomorskega piratstva obravnaval v svoji resoluciji z dne 26. novembra 2009 in se zavzel za politično rešitev problema piratstva v obalnih vodah Somalije. Od takrat se je nevarnost piratstva v Indijskem oceanu hitro povečala in ogrozila regionalno stabilnost, svetovno trgovino in vse oblike pomorskega prometa in ladijskega prevoza, vključno z ribiškimi ladjami.</PARA><PARA>Ali lahko glede na to Komisija odgovori na naslednja vprašanja:</PARA><PARA>1. Kateri ukrepi so bili sprejeti ali se načrtujejo:</PARA><PARA>- da bi obravnavali vzroke za piratstvo, nastale na kopnem v državah izvora piratov,</PARA><PARA>- da bi izpustili 450-600 pomorščakov, ki so jih pirati zajeli kot talce,</PARA><PARA>- da bi oblikovali usklajen pristop EU do vprašanja uporabe certificiranega oboroženega osebja na plovilih?</PARA><PARA>2. Kakšni so načrti za misijo EU-NAVFOR Atalanta, zlasti glede zagotavljanja učinkovitosti odziva EU na pomorsko piratstvo, glede na to, da se je število sodelujočih ladij, ki je leta 2009 znašalo prek 35, v letu 2011 zmanjšalo na zgolj 10?</PARA><PARA>3. Katere ukrepe bi bilo treba sprejeti na mednarodni ravni, zlasti pod okriljem OZN in Mednarodne pomorske organizacije, da bi povečali mednarodno sodelovanje v boju proti pomorskemu piratstvu?</PARA><PARA>4. Kateri ukrepi so bili sprejeti, da bi izsledili in zasegli vsote za odkupnine, nakazane na bančne račune v državah članicah EU? Kako namerava Komisija prepričati tretje države, naj sprejmejo enake ukrepe, da denarja za odkupnino ne bo več možno nakazati na bančne račune v teh državah?</PARA></CONTENT></QUEST>