<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000300">O-000300/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="96849">Alain Cadec</PERSON>, <PERSON ID="1993">Carmen Fraga Estévez</PERSON>, <PERSON ID="28117">Jim Higgins</PERSON>, <PERSON ID="96767">Werner Kuhn</PERSON>, <PERSON ID="96902">Maria do Céu Patrão Neves</PERSON>, <PERSON ID="96898">Ioannis A. Tsoukalas</PERSON><BRK/>v imenu skupine <GRPOL GRPOLID="2948">PPE</GRPOL></TI-AUTHOR></TI><OBJECT OBJID="OBJ000300">Zadeva: Ribogojstvo v Evropi</OBJECT><CONTENT><PARA>V evropskem ribogojnem sektorju je okoli 17.000 podjetij, ki neposredno in posredno ustvarjajo približno 65.000 delovnih mest.</PARA><PARA>Na svetovni ravni je povpraševanje po ribogojnih proizvodih veliko, a evropsko ribogojstvo k svetovni ribogojni proizvodnji prispeva le 2 %, medtem ko notranja poraba znaša 5 milijonov ton letno, kar pomeni, da mora dve tretjini potreb pokriti z uvozom iz tretjih držav.</PARA><PARA>Komisija je v nedavnem predlogu za reformo skupne ribiške politike sama priznala, da strategija za trajnostni razvoj evropskega ribogojstva, začeta leta 2002, ni dosegla pričakovanih ciljev, vendar je opozorila na pomembno vlogo tega sektorja pri zagotavljanju prehranske varnosti, razvoju zaposlovanja in zagotavljanju dobrega prostorskega načrtovanja. Nikjer pa v novem predlogu ni omenila potrebe po kakovostnih merilih za ribogojstvo. Prav tako prepušča razvoj ribogojstva državam članicam, čeprav je nujen evropski okvir.</PARA><PARA>1. Kako namerava Komisija ustvariti pogoje za razvoj trajnostnega ribogojstva ob upoštevanju zakonodajnega okvira glede okoljskih pravil?</PARA><PARA>2. Reforma skupne ribiške politike je priložnost, da dobi ribogojstvo pomembno vlogo v uravnoteženi preskrbi z ribjimi proizvodi in v okviru drugih ciljev, navedenih v strategiji za Evropo 2020. S katerimi ukrepi mu namerava Komisija zagotoviti to pomembno vlogo?</PARA><PARA>3. Kako namerava Komisija spodbuditi razvoj ekstenzivnega ali integriranega ribogojstva, da bi bile potrebe po ribjih beljakovinah v postopku gojenja minimalne?</PARA><PARA>4. V preteklosti je ribogojski sektor že doživel veliko krizo na trgu. Sedaj je ribogojski trg pod pritiskom uvoženih, poceni in nizkokakovostnih proizvodov, za katere ne veljajo enake okoljske, socialne in sanitarne zahteve kot za evropske proizvode. Kako namerava Komisija preprečiti nelojalno konkurenco v okviru skupne ureditve trga?</PARA><PARA>5. Kakšen register znamk in kakšne sisteme certificiranja namerava Komisija uvesti za ribogojno proizvodnjo v okviru skupne ureditve trga? Ali bi Komisija lahko tudi navedla, kakšen načrt se pripravlja za zagotovitev, da bo označevanje na uvoženih ribogojskih proizvodih ustrezno in zaupanja vredno?</PARA><PARA>6. Ali namerava Komisija oblikovati zakonodajni okvir, ki bo omogočil rast evropskega ribogojstva ter povečal njegovo proizvodnjo in diverzifikacijo, s tem pa zagotovil njegovo konkurenčnost na mednarodnem trgu?</PARA><PARA>7. Sicer je ustanovitev svetovalnega sveta za ribogojstvo hvalevredna, sprašujemo pa se, kdaj bo začel delovati, kaj bodo njegove naloge, kakšna bo njegova struktura in od kod se bo financiral?</PARA></CONTENT></QUEST>