<QUEST VERSION="2"><TI><TI-INTRO>Vprašanje za ustni odgovor <QREF QID="O-2012-000059">O-000059/2012</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="2224">Klaus-Heiner Lehne</PERSON><BRK/>v imenu <COMMITTEE COMMID="2874">Odbora za pravne zadeve</COMMITTEE></TI-AUTHOR><TI-AUTHOR><PERSON ID="96812">Juan Fernando López Aguilar</PERSON><BRK/>v imenu <COMMITTEE COMMID="2875">Odbora za državljanske svoboščine, pravosodje in notranje zadeve</COMMITTEE></TI-AUTHOR></TI><OBJECT OBJID="OBJ000059">Zadeva: Izobraževanje pravosodnih organov</OBJECT><CONTENT><PARA>Parlamentarni odbori, pristojni za področje izobraževanja pravosodnih organov, pozdravljajo odziv Komisije na predloge, ki jih je Parlament podal v svojih resolucijah o kazenskopravnem območju EU, o stockholmskem programu in o izobraževanju pravosodnih organov, ter njen predlog za pilotni projekt. Toda ob upoštevanju členov 81 in 82 PDEU, ki določata, da se po rednem zakonodajnem postopku, torej s polno udeležbo Parlamenta, sprejmejo ukrepi za zagotovitev „pomoči pri usposabljanju sodnikov in sodnega osebja“, postavljamo naslednja vprašanja:</PARA><PARA>1.  Kako namerava Komisija doseči svoj cilj, tj. do leta 2020 zagotoviti dejavnosti usposabljanja za polovico pravnih strokovnjakov v EU ter njihovo dejansko udeležbo v ponujenih programih usposabljanja?</PARA><PARA>2.  S katerimi ukrepi namerava okrepiti mrežo izobraževalnih organov na področju prava po vsej Uniji ter optimalno izkoristiti nacionalne in evropske izobraževalne ustanove pri organizaciji rednih in stalnih tečajev za spoznavanje nacionalne, primerjalne in evropske zakonodaje za sodnike, tožilce in druge pravne strokovnjake, obenem pa premagati ovire, ki nastanejo zaradi tega (čas, ki ga usposabljanje terja od sodnikov, potreba po usmerjeni uporabi skromnih finančnih sredstev, potreba po razvijanju jezikovnih znanj in/ali večjezikovnih orodij)?</PARA><PARA>3.  Kako namerava Komisija glede na svoj predlog o novem pravosodnem programu okrepiti vlogo obstoječih ponudnikov usposabljanja in njihovih mrež, da bi jim omogočila, da po svojih močeh prispevajo k doseganju ciljev stockholmskega programa?</PARA><PARA>4.  Kako namerava Komisija izkoristiti Parlament, ki želi imeti proaktivno vlogo pri določanju politike izobraževanja pravosodnih organov, pa tudi pri snovanju in organizaciji predlaganega pilotnega projekta?</PARA></CONTENT></QUEST>