<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2008-0031">O-0031/08</QREF></TI-INTRO><TI-RULES-EP>v skladu s členom 108 Poslovnika</TI-RULES-EP><TI-AUTHOR>predložil <PERSON ID="4528">Neil Parish</PERSON>, v imenu <COMMITTEE COMMID="820">Odbora za kmetijstvo</COMMITTEE> in razvoj podeželja</TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0031">Zadeva: Režim nične tolerance za nedovoljene gensko spremenjene organizme in njegove gospodarske posledice</OBJECT><CONTENT><PARA>Uredba (ES) št. 1829/2003<FNREF FNIDREF="FN1"/> je bila sprejeta zaradi ureditve dajanja gensko spremenjenih pridelkov na trg. Zdaj ima Evropska unija opraviti z vse večjim številom primerov naključne prisotnosti sledi gensko spremenjenih pridelkov, ki v EU še niso dovoljeni, vendar so jih njeni najpomembnejši trgovinski partnerji že odobrili. Čeprav si uvozniki in zainteresirane strani močno prizadevajo preprečiti take primere, je zelo verjetno, da se bodo zaradi novega razvoja dogodkov v državah izvoznicah in uporabe režima nične tolerance do nedovoljenih gensko spremenjenih organizmov v izdelkih, uvoženih v EU, ponovili. Razmere se slabšajo in bi lahko potegnile za sabo vse višje cene krmil v EU. <BRK/></PARA><PARA>Kako bi Evropska komisija glede   na močno odvisnost EU od uvoza proteinsko bogate krme (npr. sojine moke   ali koruznega glutena) ocenila kratkoročne, a tudi dolgoročne posledice   režima nične tolerance za konkurenčnost živinoreje EU? <BRK/></PARA><PARA>Kako lahko Komisija   upraviči sedanje razmere, ko je prepovedana celo krma z minimalnimi   sledmi nedovoljenih gensko spremenjenih organizmov, medtem ko se lahko   v EU prosto uvaža meso živali, ki so bile hranjene s temi nedovoljenimi   organizmi, kar v škodo evropskih kmetov močno izkrivlja konkurenco? <BRK/></PARA><PARA>Ali Komisija meni, da   bi morali namesto sedanjega režima nične tolerance (kot že velja pri   označevanju proizvodov z &quot;ne vsebuje GSO&quot;, kadar ti naključno   vsebujejo sledi dovoljenih gensko spremenjenih organizmov) uporabljati   mejno vrednost za naključno prisotnost sledi nedovoljenih gensko spremenjenih   organizmov, ki jih je Evropska agencija za varnost hrane že pozitivno   ocenila ali katerih tveganje za varnost živil in krme je bilo ocenjeno   v skladu s Codexovimi smernicami za gensko spremenjene rastline? Ali   namerava Komisija v ta namen predstaviti konkretne predloge? <BRK/></PARA><PARA>Ali Komisija, če se   sedanje stanje ne bo spremenilo, pričakuje trgovinske spore s prizadetimi   državami izvoznicami, kar bi lahko imelo negativne posledice za izvoz   nekaterih evropskih proizvodov? Če je tako, kako namerava Komisija te   spore preprečiti?</PARA><FN FNID="FN1"> UL L 268, 18.10.2003, str. 1.</FN></CONTENT></QUEST>