<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2005-0071">O-0071/05</QREF></TI-INTRO><TI-RULES-EP>v skladu s členom 108 Poslovnika</TI-RULES-EP><TI-AUTHOR>predložila <PERSON ID="4453">Luisa Morgantini</PERSON>, v imenu <COMMITTEE COMMID="809">Odbora za razvoj</COMMITTEE></TI-AUTHOR><TI-DEST>za Svet</TI-DEST></TI><OBJECT OBJID="OBJ0071">Zadeva: Svetovni poziv k ukrepanju proti revščini: izkoreninimo revščino</OBJECT><CONTENT><PARA>Kampanjo „Svetovni poziv k ukrepanju proti revščini“ je januarja 2005 ob otvoritvi Svetovnega socialnega foruma sprožil brazilski predsednik Lula. Nelson Mandela je februarja 2005 kampanjo začel v Veliki Britaniji. Njene cilje lahko povzamemo v treh točkah: povečanje količine in kakovosti pomoči, odpis dolga in pravična trgovina. </PARA><PARA>Kampanja se je začela prav v letu, ki bo za boj proti revščini v svetu odločilno: julija bo potekal letni vrh G8 (Škotska), na katerem bo Afrika ena od prednostnih točk na dnevnem redu, septembra bo plenarno zasedanje ZN na visoki ravni (New York) z obsežnim pregledom izvajanja Deklaracije tisočletja ZN in napredka pri doseganju razvojnih ciljev novega tisočletja (RCNT), ministrska konferenca STO v decembru 2005 pa bo morebiti odločilen korak pri ponovnem zagonu pogajanj o razvojni agendi iz Dohe. Ta tri ključna mednarodna srečanja ponazarjajo pomen, ki ga ima leto 2005 za boj proti revščini.</PARA><PARA>Kako bo predsedstvo EU glede na tri sporočila, ki jih je Komisija predstavila aprila („paket RCNT“) in v luči sklepov z zasedanja Evropskega sveta 16.-17. junija, na katerem so se države članice zavezale k cilju neposredne uradne razvojne pomoči (URP) za leto 2010 (0,51% BND za stare države članice in 0,17% za nove države članice), zagotovilo nadzor in spremljanje izvajanja teh zavez? S katerimi konkretnimi ukrepi bo poskrbelo za izvajanje sklepov Sveta, sprejetih novembra 2004, o uskladitvi pravil in postopkov ter za uresničitev predlogov Komisije za povečanje usklajevanja in dopolnjevanja?</PARA><PARA>Razprava o sprostitvi vezave pomoči je, kar zadeva pomoč EU v okviru upravljanja ES, zelo napredovala. Kaj predsedstvo meni o tem, da bi URP upravljale nacionalne razvojne agencije? S katerimi konkretnimi ukrepi bo zagotovilo, da bo sprostitev vezave pomoči sprejeta kot načelo v vseh državah članicah EU? Kakšno stališče bo predsedstvo EU, ki sedaj predseduje tudi G8, zavzelo o odpisu dolga? Katere ukrepe namerava sprejeti v zvezi z Mednarodnim finančnim skladom in drugimi inovativni viri financiranja razvoja? Ali bo spodbudilo Komisijo, da predlog za dodelitev prednosti Afriki poda v konkretnih odstotkih in ciljih URP?</PARA></CONTENT></QUEST>