<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2008-0015">O-0015/08</QREF></TI-INTRO><TI-RULES-EP>v skladu s členom 108 Poslovnika</TI-RULES-EP><TI-AUTHOR>predložila <PERSON ID="1985">Pervenche Berès</PERSON>, v imenu <COMMITTEE COMMID="813">Odbora za ekonomske in monetarne zadeve</COMMITTEE></TI-AUTHOR><TI-DEST>za Svet</TI-DEST></TI><OBJECT OBJID="OBJ0015">Zadeva: Ukrepi po pregledu Lamfalussyjevega postopka</OBJECT><CONTENT><PARA>Pregled Lamfalussyjevega postopka – Okrepitev konvergence nadzora (KOM(2007)0727) Evropske komisije prinaša določeno število ukrepov za okrepitev Lamfalussyjevega postopka in spodbudo sodelovanju pri nadzoru in konvergenci. Podobna priporočila je v poročilu o izvajanju in delovanju Lamfalussyjevega postopka zapisala tudi medinstitucionalna skupina za spremljanje. Svet ECOFIN se je sestal 4. decembra 2007 in pregledal Lamfalussyjev postopek. Pomen Lamfalussyjevih odborov na ravni 3 je poudarjen tako v sporočilu Komisije kot sklepih sveta ECOFIN. Oba dokumenta opozarjata, da bi morali odbori imeti ustrezna sredstva za izvedbo nalog s področja konvergence nadzora in sodelovanja. V sklepih sveta ECOFIN je poudarjena potreba po uspešnem in učinkovitem nadzoru skupin, ki opravljajo čezmejne dejavnosti, orisan pa je še načrt z nalogami za izboljšanje trenutnega stanja. Tudi sklepi sveta ECOFIN z 9. oktobra 2007 o ukrepih Unije za finančno stabilnost jasno navajajo, da je potrebno boljše sodelovanje med pristojnimi nadzornimi organi in institucijami. S tem namenom je svet ECOFIN sprejel strateški načrt, zgrajen na priporočilih iz poročila ad hoc delovne skupine Ekonomsko-finančnega odbora o finančni stabilnosti.</PARA><PARA>Evropski parlament, ki že dolgo opozarja na potrebo po večji konvergenci nacionalnih nadzornih praks in izboljšanju obstoječih postopkov kriznega upravljanja v Uniji, pozdravlja oboje sklepe sveta ECOFIN in se pridružuje stališču, da je treba obstoječe nadzorne ukrepe na nacionalni, pa tudi nadnacionalni ravni, uskladiti z ukrepi za krizno upravljanje / finančno stabilnost. Ob upoštevanju obojih sklepov sveta ECOFIN in finančne krize, ki se vse bolj nakazuje in katere hitrost je že presenetila številne udeležence na trgu in nadzornike, pa ob upoštevanju groženj, ki zaradi te krize visijo nad finančnimi trgi Unije, in njihovem vplivu na gospodarstvo Unije, kateri koraki so po mnenju predsedstva Sveta ustrezni na tem področju za boljše odzivanje na izzive globalno povezanih trgov in za ohranitev zdravih in stabilnih finančnih trgov Unije? Kako bi pri tem lahko sodelovala Evropski parlament in Komisija? Ali je Svet Komisijo zaprosil, da pripravi predloge za nadaljnjo razpravo z Evropskim parlamentom in Svetom?</PARA></CONTENT></QUEST>