<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2010-0055">O-0055/10</QREF></TI-INTRO><TI-RULES-EP>v skladu s členom 115 Poslovnika</TI-RULES-EP><TI-AUTHOR>predložila <PERSON ID="5846">Mary Honeyball</PERSON>, v imenu skupine <GRPOL GRPOLID="2949">S&amp;D</GRPOL></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0055">Zadeva: Zmanjšanje proračunov za izobraževanje - Evropa 2020</OBJECT><CONTENT><PARA>Komisija v svoji strategiji Evropa 2020 in letnem delovnem programu predlaga posebne ukrepe na ravni EU, s katerimi bi povečali uspešnost izobraževalnih sistemov in privlačnost evropskega visokošolskega sistema, omogočili več programov mobilnosti in usposabljanja za mlade, posodobili trge dela ter spodbujali mobilnost delavcev in razvoj njihovih znanj in spretnosti v vseh življenjskih obdobjih, da bi se povečalo vključevanje delavcev na trgu dela in da bi bolje uskladili ponudbo in povpraševanje.</PARA><PARA>Evropski svet je spomladi podprl strategijo Evropa 2020 in v svojih sklepih s 25. in 26. marca navedel, da so za to strategijo potrebni ukrepi na temeljnih področjih znanja in inovacij ter trga dela. Kot cilje določa izboljšanje razmer za raziskave in razvoj, zvišanje ravni izobrazbe, zmanjšanje števila mladih, ki se odločijo za zgodnjo opustitev šolanja, in večje vključevanje mladih, starejših delavcev in nizkokvalificiranih delavcev na trgu dela. Vendar strategije Evropa 2020 ni mogoče resno obravnavati, če države članice ne bodo sprejele ustreznih proračunskih obveznosti za doseganje ciljev na prednostnem področju izobraževanja. </PARA><PARA>Za nove pobude in programe bodo potrebna ustrezna sredstva. Vendar pa podatki kažejo, da države članice v nasprotju s svojimi zavezami v strategiji Evropa 2020, ne namenjajo ustreznih sredstev za pobude na področju izobraževanja in usposabljanja, ampak zaradi finančne krize dejansko zmanjšujejo svoja proračunska sredstva za izobraževanje in raziskave. </PARA><PARA>Kako namerava Komisija ukrepati, da bi spremenila ta trend? Na kakšen način lahko zagotovi, da bodo države članice v resnici spoštovale te zaveze? </PARA><PARA>Ali Komisija lahko pojasni, kako namerava brez ustrezne proračunske podpore držav članic zagotoviti dodatna proračunska sredstva za svoje nove strateške pobude, na primer „Mladi in mobilnost“, namen katere je mlade vključiti na trg dela, in „Program za nova znanja in spretnosti ter nova delovna mesta“, ki je namenjen prekvalificiranju delavcev in vračanju ljudi na trg dela?</PARA></CONTENT></QUEST>