<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2009-0022">O-0022/09</QREF></TI-INTRO><TI-RULES-EP>v skladu s členom 108 Poslovnika</TI-RULES-EP><TI-AUTHOR>predložil <PERSON ID="2107">Jan Andersson</PERSON>, v imenu <COMMITTEE COMMID="814">Odbora za zaposlovanje in socialne zadeve</COMMITTEE></TI-AUTHOR><TI-DEST>za Svet</TI-DEST></TI><OBJECT OBJID="OBJ0022">Zadeva: Otroci migrantov</OBJECT><CONTENT><PARA>Položaj otrok migrantov v EU, ki ostanejo v državi članici izvora, potem ko se njihovi starši zaradi dela preselijo v drugo državo članico, je v zadnjih dveh letih v nekaterih državah članicah sprožil veliko skrbi. Medtem ko je za izboljšanje življenja in izobrazbe otrok migrantov, ki so se s starši preselili v tujino, poskrbljeno z različnimi politikami, je bilo otrokom, ki ostanejo sami doma, posvečene malo pozornosti. Po raziskavi, ki sta jo v Romuniji opravila Unicef in revija Social Alternatives, je leta 2008 skoraj 350.000 otrok imelo vsaj enega od staršev na delu v tujini, 126.000 otrok pa oba.</PARA><PARA>Otroci, ki ostanejo doma, lahko postanejo žrtev zanemarjanja in pomanjkanja starševske skrbi.</PARA><PARA>Prav tako se utegne zgoditi, da nihče ne skrbi za njihovo telesno in duševno zdravje, izpostavljeni so motnjam duševnega zdravja, kot je depresija, nimajo prostega časa za igro in razvoj, manjkajo pri šolskem pouku ter niso udeleženi v izobraževanju in usposabljanju nasploh, so lahko žrtve nedohranjenosti in zlorab.</PARA><PARA>Kaj so že in kaj bodo države članice in Svet ukrenili, da bi izboljšali položaj teh otrok ter jim omogočili normalen razvoj?</PARA><PARA>Zelo zaskrbljujoča so tudi poročila o slabem življenjskem slogu in pomanjkanju skrbi za te otroke v smislu izobraževanja. Ali je Svet obveščen o tem, kako se ti otroci in njihovi starši spopadajo s tem položajem?</PARA><PARA>Kako bodo ukrepale države članice in gostujoči delavci, ki so pustili otroke v matični državi, ter kateri ukrepi bodo sprejeti na evropski ravni, da bi zagotovili normalen razvoj teh otrok v smislu izobraževanja in družbenega življenja?</PARA><PARA>To težavo naj bi bilo zaslediti v več državah članicah. Ali je v Svetu že potekala izmenjava mnenj med državami članicami ali razprava o najboljši praksi in o tem, kako izboljšati položaj?</PARA><PARA>Ali so države članice vzpostavile mehanizme sodelovanja, da bi preprečile škodljive učinke, ki jih imajo ločeno življenje in velike razdalje na družine, zlasti otroke?</PARA></CONTENT></QUEST>