<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2010-0042">O-0042/10</QREF></TI-INTRO><TI-RULES-EP>v skladu s členom 115 Poslovnika</TI-RULES-EP><TI-AUTHOR>predložila <PERSON ID="28266">Sophia in 't Veld</PERSON>, <PERSON ID="96692">Leonidas Donskis</PERSON>, <PERSON ID="28176">Jeanine Hennis-Plasschaert</PERSON>, <PERSON ID="96945">Marietje Schaake</PERSON>, <PERSON ID="28246">Alexander Alvaro</PERSON>, <PERSON ID="39713">Renate Weber</PERSON>, <PERSON ID="96872">Nadja Hirsch</PERSON>, <PERSON ID="97203">Ramon Tremosa i Balcells</PERSON>, <PERSON ID="4274">Olle Schmidt</PERSON>, <PERSON ID="4398">Gianni Vattimo</PERSON> in Baroness <PERSON ID="4529">Sarah Ludford</PERSON>, v imenu skupine <GRPOL GRPOLID="1119">ALDE</GRPOL></TI-AUTHOR><TI-DEST>za Svet</TI-DEST></TI><OBJECT OBJID="OBJ0042">Zadeva: Nova dognanja v zvezi s programom izrednih izročitev obveščevalne agencije CIA in skrivnimi zapori na ozemlju EU</OBJECT><CONTENT><PARA>Mediji so leta 2009 razkrili, da je v Litvi<FNREF FNIDREF="FN1"/> v letih 2004 in 2005 deloval skrivni zapor, v katerem naj bi z mučenjem zasliševali mednarodne teroristične osumljence, zaradi česar je moral Parlament sprožiti tretjo preiskavo. Litva naj bi privolila v odprtje zapora, potem ko ji je prejšnji ameriški predsednik Bush obljubil podporo pri vstopu v Nato. Na Poljskem so tožilci, potem ko je parlamentarna preiskava zanikala obstoj skrivnih zaporov na Poljskem, sprožili kriminalistično preiskavo o zaporu, ki naj bi se nahajal v bližini nekdanjega vojaškega letalskega oporišča<FNREF FNIDREF="FN2"/>. Februarja 2010 so informacije, ki jih je objavila poljska agencija za letalstvo, potrdile, da je na poljskem ozemlju pristalo več letal, s katerimi so bile opravljene izredne izročitve. Italijansko sodišče je 4. novembra 2009 v odsotnosti obsodilo 23 ameriških državljanov in dva člana italijanske obveščevalne službe zaradi sodelovanja pri ugrabitvi Abu Omarja, ki so ga ugrabili decembra 2003 v Milanu in ga v tajnosti izročili Egiptu, kjer so ga nato po njegovih besedah mučili in trpinčili. Vlade so zadevo ena za drugo razglasile za državno skrivnost, da bi preprečile razkritje pomembnih dokazov<FNREF FNIDREF="FN3"/>. Eden obsojenih agentov agencije CIA je medijem priznal, da so sicer prekršili zakon, a so bile odločitve sprejete v Washingtonu, medtem ko je ameriška administracija izrazila razočaranje nad sodbo italijanskega sodišča<FNREF FNIDREF="FN4"/>. Vlada Združenega kraljestva je večkrat nasprotovala objavi dokaznega gradiva, ki njihovim obveščevalnim službam očita, da so sodelovale pri zasliševanju prebivalca Združenega kraljestva Binjama Mohameda in bile seznanjene s tem, da so ga agenti agencije CIA mučili in trpinčili. Višje sodišče je 19. novembra že šestič zapored odklonilo zahteve vlade po nerazkritju informacij<FNREF FNIDREF="FN5"/>. In nenazadnje, skupna študija posebnih poročevalcev ZN o „globalni praksi v zvezi s skrivnimi pridržanji v okviru boja proti terorizmu“ med državami, vpletenimi v takšno nezakonito ravnanje, navaja tudi vrsto držav članic EU. </PARA><PARA>Kako namerava Svet v primeru kršitev temeljnih pravic, do katerih je prišlo na ozemlju EU v okviru programov izrednih izročitev in skrivnih pridržanj pod vodstvom ZDA, poiskati resnico in zadostiti pravici ter zagotoviti, da se te kršitve ne bodo ponovile? Ali lahko Svet posreduje podrobne informacije o tem, kaj je doslej storil, da bi pojasnil te hude obtožbe? Ali je Svet seznanjen z Natovim sporazumom z dne 4. oktobra 2001 in s katerimi ukrepi namerava zagotoviti, da se EU v boju proti terorizmu in pri sodelovanju s tretjimi državami, predvsem z ZDA, ne bo odpovedala demokraciji in temeljnim pravicam? Ali bo Svet skupaj z državami članicami in ZDA obravnaval ta vprašanja?</PARA><FN FNID="FN1">  http://abcnews.go.com/Blotter/cia-secret-prison-found/story?id=9115978; http://www.boston.com/news/world/europe/articles/2009/11/20/lithuanian_officials_open_new_inquiry_into_secret_cia_prisons.</FN><FN FNID="FN2">  http://www.google.com/hostednews/afp/article/ALeqM5iNvDcuqgrilgGGgpnADjUyTJB18w.</FN><FN FNID="FN3">  http://www.statewatch.org/rendition/rendition.html.</FN><FN FNID="FN4">  http://abcnews.go.com/Blotter/exclusive-convicted-cia-spy-broke-law/story?id=8995107.</FN><FN FNID="FN5">  http://www.guardian.co.uk/world/2009/nov/19/court-rejects-miliband-cia-request.</FN></CONTENT></QUEST>