<QUEST VERSION="2"><TI><TI-INTRO>Vprašanje za ustni odgovor <QREF QID="O-2012-000029">O-000029/2012</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="96706">João Ferreira</PERSON>, <PERSON ID="96735">Patrick Le Hyaric</PERSON>, <PERSON ID="28407">Willy Meyer</PERSON>, <PERSON ID="28215">Jacky Hénin</PERSON><BRK/>v imenu skupine <GRPOL GRPOLID="2950">GUE/NGL</GRPOL></TI-AUTHOR></TI><OBJECT OBJID="OBJ000029">Zadeva: Prispevek skupne ribiške politike k ustvarjanju javnih dobrin</OBJECT><CONTENT><PARA>Ribiški sektor ima poleg svoje temeljne funkcije, ki je oskrbovanje prebivalcev z ribami, in pomena, ki ga zato ima za zagotavljanje uravnotežene prehrane v državah članicah, tudi obsežen niz drugih namenov in ciljev. Ti prispevajo k družbenoekonomskemu pomenu tega sektorja, ki ga zato še zdaleč ne moremo vrednotiti zgolj glede na vrednost iztovora.</PARA><PARA>Poleg tega ima v splošnem kontekstu ribiškega sektorja mali ribolov poseben pomen za družbenoekonomsko, okoljsko in kulturno načrtovanje. Večnamenskost ribiškega sektorja, skupaj z akvakulturo, se med drugim odraža na različnih področjih: </PARA><PARA>- prispevek k razvoju in družbenoekonomski blaginji obalnih skupnosti, k lokalnemu razvoju in k neposrednemu ustvarjanju delovnih mest v tem sektorju;</PARA><PARA>- ohranjanje in ustvarjanje gospodarskih dejavnosti in delovnih mest, tako v proizvodnji kot pri predelavi (ladjedelništvo, predelava rib, turizem in gostinstvo ipd.);</PARA><PARA>- oskrbovanje prebivalstva s kakovostnimi proizvodi z visoko hranilno vrednostjo, na primer s svežimi ribami;</PARA><PARA>- ohranjanje zgodovinske in kulturne dediščine ter lokalne tradicije, povezane z ribiškim sektorjem;</PARA><PARA>- podpora izobraževanju in znanstvenemu raziskovanju morja, rek in sladkih voda ter prispevek k boljšemu poznavanju stanja teh ekosistemov.</PARA><PARA>Ali lahko Komisija glede na navedeno odgovori na naslednja vprašanja?</PARA><PARA>1.  Kateri ukrepi so načrtovani, da bi zagotovili, da bo sedanja reforma skupne ribiške politike ustrezno prepoznala in spodbujala večnamenskost ribiškega sektorja?</PARA><PARA>2.  Na kakšen način bo Komisija podprla mali ribolov in spodbudila njegov prispevek k večnamenskosti ribiškega sektorja?</PARA><PARA>3.  Kateri konkretni ukrepi so predvideni za vsakega od zgoraj naštetih področij?</PARA><PARA>4.  Na kakšen način bo Komisija pri svojih odločitvah v zvezi z Evropskim skladom za ribištvo upoštevala resno gospodarsko in socialno krizo, s katero se sooča ribiški sektor?</PARA></CONTENT></QUEST>