<QUEST><TI><TI-INTRO>USTNO VPRAŠANJE <QREF QID="H-2010-0026">H-0026/10</QREF></TI-INTRO><TI-SESSION>v času vprašanj, na delnem zasedanju februarja 2010</TI-SESSION><TI-RULES-EP>v skladu s členom 116 Poslovnika</TI-RULES-EP><TI-AUTHOR>predložil <PERSON ID="96900">Georgios Papanikolaou</PERSON></TI-AUTHOR><TI-DEST>za <INST TYPE="CS">Svet</INST></TI-DEST></TI><OBJECT OBJID="OBJ0026">Zadeva: Varnost interneta</OBJECT><CONTENT><PARA>V svojih nedavnih sporočilih za javnost sta francoska vladna agencija za informacijsko varnost (CERTA) in nemški zvezni urad za varnost in informacijsko tehnologijo(BSI) odsvetovala uporabo Microsoftovega brskalnika „Internet Explorer“ zaradi pomanjkljivosti v varovanju podatkov, ki krožijo po internetu. To je sprožilo veliko zaskrbljenost ne samo med grškimi uporabniki ampak tudi drugod po Evropi. Hkrati prihajajo na dan podatki, po katerih do največjih zlorab osebnih podatkov prihaja na Kitajskem, kjer jih uporabljajo za ukrepanje proti svojim državljanom, ki se borijo za človekove pravice. Poleg tega tudi velika internetna podjetja cenzurirajo vsebine v skladu s pogoji in navodili kitajske vlade.</PARA><PARA>Ali lahko Svet odgovori na naslednja vprašanja: Ali namerava sprejeti pobude za to, da bi zagotovil hitro obveščanje evropskih državljanov o težavah z varnostjo internetnih vsebin? </PARA><PARA>Kako si bo prizadeval zagotoviti ne samo zaupnost in varnost osebnih podatkov na internetu, ampak tudi učinkovitejši nadzor varnosti programske opreme, kot je „Internet Explorer“?</PARA><PARA>Kakšno je stališče Sveta o cenzuri, ki jo kitajske oblasti v politične namene izvajajo nad internetnimi vsebinami, in o prisiljevanju podjetij, ki delujejo v državi, k uporabi tovrstnih metod?</PARA></CONTENT></QUEST>