<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2009-0065">O-0065/09</QREF></TI-INTRO><TI-RULES-EP>v skladu s členom 108 Poslovnika</TI-RULES-EP><TI-AUTHOR>predložila <PERSON ID="1952">Jan Marinus Wiersma</PERSON> in <PERSON ID="28279">Justas Vincas Paleckis</PERSON>, v imenu skupine <GRPOL GRPOLID="1103">PSE</GRPOL></TI-AUTHOR><TI-DEST>za Svet</TI-DEST></TI><OBJECT OBJID="OBJ0065">Zadeva: Šestmesečna ocena dialoga med EU in Belorusijo</OBJECT><CONTENT><PARA>1. Oktobra 2008 so bile za obdobje šestih mesecev začasno odpravljene omejitve potovanj za nekatere beloruske uradnike. Razvitih je bilo določeno število meril, ki naj bi pomagala opredeliti zahteve EU glede tega. Kakšen napredek je vlada Belorusije dosegla na naslednjih področjih:</PARA><PARA>– reforma beloruske volilne zakonodaje, da se zagotovi zajamčeno zastopstvo pripadnikov opozicije v volilnih komisijah na vseh ravneh ter da se zagotovi preglednost in odgovornost pri štetju glasov;</PARA><PARA>– zagotavljanje enakih pravic za vse medijske hiše z odpravo prepovedi razširjanja neodvisnih tiskanih medijev prek distribucijskih omrežij Sajuzdruk (mreža kioskov) in državne poštne službe Belpošta, ki sta v lasti države; razveljavitev členov 367, 368, 369, 369-1 kazenskega zakonika, ki se pogosto zlorabljajo za preganjanje novinarjev zaradi njihove poklicne dejavnosti;</PARA><PARA>– zagotavljanje svobode združevanja in zbiranja z razveljavitvijo člena 193-1 kazenskega zakonika, ki predvideva kazensko odgovornost za dejavnosti v imenu neregistriranih javnih združenj, političnih strank in ustanov;</PARA><PARA>– zagotavljanje političnih pravic in svoboščin s prenehanjem politično motiviranega odpuščanja z delovnih mest in univerz; prenehanje preganjanja zaradi izogibanja služenju vojaškega roka proti študentom, ki so bili izključeni z univerz zaradi svojih državljanskih stališč?</PARA><PARA>2. Svet je sprejel odločitev, da pred koncem devetmesečnega obdobja nadaljnje prekinitve sankcij prepovedi izdajanja vizumov izvede poglobljen pregled omejevalnih ukrepov, in je – pod pogojem, da v Belorusiji pride do dodatnega napredka – pripravljen preučiti možnost odprave teh ukrepov.</PARA><PARA>Kakšna so konkretna merila in referenčne vrednosti, ki jih mora spoštovati beloruska stran pri liberalizaciji političnega in družbenega življenja v državi, da bi Svet razmislil o odpravi omejevalnih ukrepov?</PARA><PARA>3. Svet je še vedno pripravljen poglobiti svoje odnose z Belorusijo, odvisno od njenega napredka v smeri demokracije, človekovih pravic in pravne države. </PARA><PARA>Katere spodbude bi bil Svet pripravljen ponuditi beloruski strani, da bi ji pomagal pri izpolnitvi teh ciljev? Ali Svet razmišlja o načrtu ukrepov, ki bi pospešili proces ponovne vključitve Belorusije v evropsko družino demokratičnih držav?</PARA><PARA>4. Ali Svet razmišlja o tem, da bi Belorusijo povabil na majski forum vzhodnega partnerstva? Kakšni so pogoji za takšno povabilo?</PARA></CONTENT></QUEST>