<QUEST VERSION="2"><TI><TI-INTRO>Vprašanje za ustni odgovor <QREF QID="O-2010-0211">O-0211/2010</QREF></TI-INTRO><TI-DEST>za <INST TYPE="CS">Svet</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="96930">Vital Moreira</PERSON>, <PERSON ID="1403">David Martin</PERSON><BRK/>v imenu <COMMITTEE COMMID="2859">Odbora za mednarodno trgovino</COMMITTEE></TI-AUTHOR></TI><OBJECT OBJID="OBJ0211">Zadeva: Začasni sporazum o partnerstvu med Evropsko skupnostjo na eni in pacifiškimi državami na drugi strani</OBJECT><CONTENT><PARA>Republika otokov Fidži in Papua Nova Gvineja sta podpisali začasni sporazum o gospodarskem partnerstvu, ki za ti dve državi predvideva bistveno različna časovna načrta liberalizacije. Kako bodo te zaveze vplivale na njune uvozne in izvozne vzorce? In kako bodo vplivale na trgovinske odnose z Avstralijo in Novo Zelandijo?</PARA><PARA>Kako si namerava Svet prizadevati, da bi uskladil sklepanje začasnih sporazumov o gospodarskem partnerstvu z državami, ki so za to zainteresirane, na eni strani in regionalno povezovanje na drugi strani?</PARA><PARA>Kako bo Svet zagotovil, da ti sporazumi na bodo negativno vplivali na politični interes za gospodarsko povezovanje v Pacifiku in na javno podporo takemu povezovanju?</PARA><PARA>Kot trdi STO v pregledu trgovinske politike za Fidži, so stroga pravila EU o poreklu izvoženih rib zelo omejila priložnosti. Začasni sporazum o gospodarskem partnerstvu je sprostil ta pravila, saj domačim predelovalcem dovoljuje uporabo proizvodov brez porekla. Kako namerava Svet poročati Parlamentu o izvajanju posebnih določb o pravilih glede porekla, vključno z vplivom na ribiško industrijo EU, razvoj predelovalne industrije na Papui Novi Gvineji in Fidžiju ter upravljanje pacifiških ribjih staležev? Kako bo Svet nadalje podprl pacifiške države pri razvoju trajnostnega ribiškega sektorja?</PARA><PARA>Ali lahko Svet po drugi strani potrdi, da Papua Nova Gvineja in Fidži dovoljujeta dostop do svojih ribolovnih voda drugim trgovinskim partnericam v širši regiji, kot so Tajska, Filipini, Tajvan in Kitajska, ne pa tudi ribiškemu ladjevju EU? Ali ima Svet pripravljene ocene o vplivu omenjenega začasnega sporazuma o gospodarskem partnerstvu na ribiško industrijo EU in zlasti njeno konzervno industrijo? Ali obstajajo kakšni indici, kakšen bo vpliv na konzervno industrijo držav AKP in GSP+?</PARA><PARA>Kako bo Svet zagotovil, da bo morebiten prihodnji celoviti sporazum o gospodarskem partnerstvu pomagal pri regionalnem povezovanju?</PARA><PARA>S katerimi ukrepi bo Svet izboljšal možnosti zaposlovanja v pacifiških državah, zlasti za ženske? Ali Svet podpira sprostitev finančne pomoči sladkornemu sektorju na Fidžiju – ki je trenutno zamrznjena – v primeru učinkovitega uresničevanja praks dobrega upravljanja? Ali se Svet zavezuje, da si bo prizadeval za daljnosežno razvojno poglavje v vsakem prihodnjem sporazumu o gospodarskem partnerstvu?</PARA></CONTENT></QUEST>