<QUEST><TI><TI-INTRO>USTNO VPRAŠANJE <QREF QID="H-2010-0006">H-0006/10</QREF></TI-INTRO><TI-SESSION>v času vprašanj, na delnem zasedanju januarja 2010</TI-SESSION><TI-RULES-EP>v skladu s členom 116 Poslovnika</TI-RULES-EP><TI-AUTHOR>predložil <PERSON ID="28584">Georgios Toussas</PERSON></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0006">Zadeva: Tragična smrt devetih mornarjev na ladji Aegean Wind</OBJECT><CONTENT><PARA>Na božični dan je v tragičnih okoliščinah požara, ki je izbruhnil na krovu 26 let stare ladje Aegean Wind, ki je plula pod grško zastavo, umrlo devet mornarjev. To je le zadnja na seznamu „nesreč“ na morju, ki so zahtevale številna življenja. Mednje prištevamo nesrečo trajekta Express Samina, ladij z razsutim tovorom Dystos in Iron Antonis, ladij Erica in Prestige itd. Države članice in Evropska unija svojo pomorsko politiko prilagajajo zahtevam lastnikov ladij po konkurenčnosti in dobičku ter se ne zmenijo za upravičene zahteve pomorščakov, dovoljujejo plovbo zastarelim, slabo vzdrževanim ladjam, povečujejo pritisk na pomorščake pri njihovem delu, zmanjšujejo število članov posadk in vsiljujejo izčrpavajoč, 16–18 ur dolg delovni dan, ki uničujoče vpliva na varnost življenja na morju.</PARA><PARA>Ali ima Komisija podatke o tem, ali so na ladji Aegean Wind spoštovali osnovne varnostne standarde, ki bi preprečili izgubo življenj pomorščakov, ter o tem, ali je bila ladja opremljena s potrebnimi sistemi protipožarne zaščite in požarne varnosti ter s sistemom za gašenje požarov, oziroma ali so ti sistemi normalno delovali? Ali so na voljo podatki in ocena Evropske agencije za pomorsko varnost glede vzroka smrti mornarjev?</PARA></CONTENT></QUEST>