<QUEST><TI><TI-INTRO>USTNO VPRAŠANJE <QREF QID="H-2009-0389">H-0389/09</QREF></TI-INTRO><TI-SESSION>v času vprašanj, na delnem zasedanju novembra 2009</TI-SESSION><TI-RULES-EP>v skladu s členom 116 Poslovnika</TI-RULES-EP><TI-AUTHOR>predložila <PERSON ID="28276">Laima Liucija Andrikienė</PERSON></TI-AUTHOR><TI-DEST>za <INST TYPE="CS">Svet</INST></TI-DEST></TI><OBJECT OBJID="OBJ0389">Zadeva: Delovanje Evropskega sodišča za človekove pravice in njegov vpliv v državah članicah Sveta Evrope</OBJECT><CONTENT><PARA>Evropska unija je najpomembnejši institucionalni partner Sveta Evrope na politični in tehnični ravni. Njuni skupni cilji so okrepiti evropski skupni pravni prostor in oblikovati usklajen sistem za varstvo temeljnih pravic, s poudarkom na merilih za človekove pravice, pravno državo in demokracijo na vsej evropski celini. Evropsko sodišče za človekove pravice je ena od institucij, ki so bile ustanovljene, da bi uresničevale te skupne cilje, njen namen pa je zlasti varovati človekove pravice državljanov držav članic Sveta Evrope.</PARA><PARA>Žal je v delu Sodišča opaziti pomanjkljivosti. Na sodb pred omenjenim sodiščem čaka približno 100.000 nerešenih zadev, od tega jih je 60.000 iz Romunije, Ukrajine, Turčije in Rusije (samo iz slednje je 20.000 zadev). Poleg tega vsak mesec priteče 2000 novih nerešenih zadev, obdobje, ki preteče do razrešitve zadeve pri Sodišču, pa je doseglo 7 let. Zato so prosilci, katerih človekove pravice so bile v njihovih državah kršene, prisiljeni čakati na pravico vsaj 10 let. Počasni postopki na Sodišču ustvarjajo okoliščine, ki kršijo pravico prosilcev do pravočasne in pravične razsodbe. Nekateri strokovnjaki menijo, da so razmere kritične. Če v najbližji prihodnosti ne bomo našli rešitve, bo Sodišče samo krivo za izgubo ugleda.</PARA><PARA>Kako Svet ocenjuje razmere? Katere ukrepe namerava izvesti, da bi pripomogel k boljšemu/lažjemu delu Evropskega sodišča za človekove pravice ? Kaj lahko na tem pordročju naredijo države članice?</PARA></CONTENT></QUEST>