<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2007-0032">O-0032/07</QREF></TI-INTRO><TI-RULES-EP>v skladu s členom 108 Poslovnika</TI-RULES-EP><TI-AUTHOR>predložil <PERSON ID="4303">Helmuth Markov</PERSON>, v imenu <COMMITTEE COMMID="810">Odbora za mednarodno trgovino</COMMITTEE></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0032">Zadeva: Najnovejši razvoj v dvostranskih odnosih s Kitajsko</OBJECT><CONTENT><PARA>Leta 2006 je Ljudska republika Kitajska izrinila Združene države z mesta največjega vira uvoza EU, medtem ko je trgovinski primanjkljaj EU s Kitajsko narasel na 128 milijard EUR. Januarja 2007 so se začela pogajanja o novem sporazumu za partnerstvo in sodelovanje, Komisija pa je mesec zatem objavila raziskavo z ugotovitvami, da obstaja veliko možnosti za evropske izvoznike ekoloških izdelkov, poslovnih storitev in visokokakovostnih izdelkov. Vendar je raziskava tudi pokazala, da se izvozniki iz EU soočajo z velikimi težavami pri dostopanju do kitajskega trga in da so pravice intelektualne lastnine slabo zaščitene. <BRK/></PARA><PARA>Ali lahko Komisija pojasni najnovejše   dogajanje v pogajanjih o novem sporazumu za partnerstvo in sodelovanje   ter predloži predvideni časovni načrt? <BRK/></PARA><PARA>Ali lahko v skladu s   členom 19 okvirnega sporazuma med Evropskim parlamentom in Komisijo   zagotovi, da se Parlament „pravočasno in jasno obvešča“ o poteku pogajanj   in da se mu predvsem posreduje sprejeto direktivo, ki je predmet pogajanja? <BRK/></PARA><PARA>Ali lahko pojasni, s   katerimi ukrepi namerava odpraviti pomanjkanje visoke stopnje zaščite   človekovih pravic in ustreznih okoljskih, socialnih in varnostnih norm   na Kitajskem v sklopu pogajanj o sporazumu za partnerstvo in sodelovanje   in v okviru STO, ter kakšen pristop predlaga glede kitajskega izkrivljanja   svetovnega trga z naravnimi viri? <BRK/></PARA><PARA>Ali lahko tudi pojasni,   s katerimi ukrepi namerava izboljšati dostop izvoznikov EU na trg, kako   namerava rešiti neutemeljene obtožbe (nekatere med njimi očitno izvirajo   iz uradnih organov), da evropski izdelki niso skladni z varnostnimi   zahtevami, in, ob upoštevanju odločitve Združenih držav, da pri STO   začnejo postopek reševanja sporov o zaščiti in uveljavljanju pravic   intelektualne lastnine na Kitajskem, katere ukrepe namerava sprejeti   za zagotovitev, da evropska industrija zaradi ponarejanja in piratstva   ne bo več utrpela velike škode? <BRK/></PARA><PARA>Ali lahko predloži oceno   napredka Kitajske pri izpolnjevanju pogojev, ki jih je določila EU v   zvezi z njeno zahtevo za status tržnega gospodarstva?</PARA></CONTENT></QUEST>