<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2009-0004">O-0004/09</QREF></TI-INTRO><TI-RULES-EP>v skladu s členom 108 Poslovnika</TI-RULES-EP><TI-AUTHOR>predložil <PERSON ID="4425">Guido Sacconi</PERSON>, v imenu skupine <GRPOL GRPOLID="1103">PSE</GRPOL></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0004">Zadeva: Vpliv finančne krize na avtomobilsko industrijo</OBJECT><CONTENT><PARA>– Sedanja finančna in gospodarska kriza negativno vpliva na evropsko gospodarstvo na splošno, zlasti pa na sektorje, kot so avtomobilska industrija in njeni podizvajalci, ki občutijo posledice krize v ekonomskem in socialnem smislu ter glede zaposlovanja, prizadelo pa jih je tudi že obsežno odpuščanje in izplačevanje odpravnin.</PARA><PARA>– Evropska komisija je 26. novembra predstavila sveženj predlogov, v katerem je pozvala države članice in druge institucije EU, kot sta Evropska investicijska banka in Evropska banka za obnovo, naj podprejo nov dogovor v industrijskem sektorju glede gospodarstva EU v tem težavnem obdobju, tako da izboljšajo energetsko učinkovitost in ohranijo raven zaposlenosti.</PARA><PARA>– Zakonodajni ukrepi v energetsko-podnebnem svežnju, sprejetem decembra, bi lahko imeli bistveno vlogo pri spodbujanju zelenih in energetsko varčnih naložb v avtomobilskem industrijskem sektorju in drugih zadevnih sektorjih, ki bodo nedvomno koristile tudi povezanim sektorjem.</PARA><PARA>Kako namerava Komisija okrepiti usklajeno posredovanje vseh držav članic, ki predvideva spodbude za avtomobilski industrijski sektor ter njegove satelite v povezavi z inovacijskimi politikami in zmanjšanjem emisij CO2?</PARA><PARA>Ali Komisija meni, da je treba države članice pozvati, naj izvajajo in posodobijo svoje notranje postopke, da bodo zagotovile večjo prilagodljivost in učinkovitost Evropskega socialnega sklada ter njegovo zmožnost pravočasnega odzivanja na krizne razmere?</PARA><PARA>Ali Komisija meni, da je treba glede na ekonomski in socialni vpliv sedanjih razmer revidirati delovanje Evropskega sklada za prilagoditev globalizaciji, da bi zagotovili kohezijske politike v EU?</PARA></CONTENT></QUEST>