<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000051">O-000051/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="28615">Roberts Zīle</PERSON><BRK/>v imenu skupine <GRPOL GRPOLID="2969">ECR</GRPOL></TI-AUTHOR></TI><OBJECT OBJID="OBJ000051">Zadeva: Krizne razmere zaradi vulkanskega pepela</OBJECT><CONTENT><PARA>Zaprtje velikega dela evropskega zračnega prostora aprila in maja lani zaradi vulkanskega izbruha na Islandiji je povzročilo velike motnje prometa in gospodarsko škodo ter neposredno prizadelo deset milijonov potnikov. Da bi preprečili ponovitev tovrstne krize, je treba sprejeti naslednje ukrepe.</PARA><PARA>Dodatno je treba investirati v tehnološko opremo na tleh in v zraku (oprema LIDAR, radarske naprave, popolnoma opremljena testna letala, satelitski posnetki), saj so bili podatki, na podlagi katerih so predvidevali razvoj oblakov pepela, zaradi nezadostnih naprav na kraju samem na tleh in v zraku nepopolni. Zanesljive napovedi je mogoče zagotoviti samo z okrepljeno tehnično podporo in 100-odstotno točnimi podatki v realnem času.</PARA><PARA>Vloge posameznih institucij pri obvladovanju krize niso bile jasne, kar je še dodatno poslabšalo razmere. Vsi udeleženi (regulator, svetovalni centri za spremljanje vulkanskega pepela (VAAC) in izvajalci navigacijskih služb zračnega prometa) morajo biti popolnoma pripravljeni. Zato je treba uvesti tečaje usposabljanja s simulacijo kriznih razmer (usposabljanje v postopku kriznega upravljanja).</PARA><PARA>Za varnost poletov so v prvi vrsti odgovorni letalski prevozniki, zato jim je treba zagotoviti natančne podatke. Piloti so usposobljeni za izredne pogoje letenja, regulativni organi pregledajo, nadzorujejo in potrjujejo priročnike za varnost komercialnih letalskih družb, letalske družbe pa imajo potrebne izkušnje za letenje nad vulkanskim območjem, kar dokazuje njihova evidenca o varnosti. Zato bi moral biti letalski operater (pilot) odgovoren, da oceni tveganje in zagotovi varnost poletov, na primer z izbiro smeri letenja in po potrebi z odločitvijo o preusmeritvi ob upoštevanju vseh razpoložljivih informacij (boljše informiranje in izboljšanje tehnične opreme na letalih).</PARA><PARA>Komisiji bi radi zastavili naslednja vprašanja:</PARA><PARA>1.  Kakšno je stanje zgoraj omenjenih ukrepov?</PARA><PARA>2.  Ali postopek sodelovalnega odločanja ne bi moral biti bolj pregleden, da se zagotovi boljše in bolj usklajeno odzivanje na krizo?</PARA><PARA>3.  Ali zaradi predvidenega vse gostejšega prometa v prihodnosti ne bi bilo treba pospešeno izvajati pobudo enotno evropsko nebo (SES)?</PARA><PARA>4.  Kaj je bilo storjeno, da bi to zadevo prevzela Evropska agencija za varnost v letalstvu in da bi se izvedla operativna sprememba, ki je v Evropi potrebna na tem področju?</PARA></CONTENT></QUEST>