<QUEST VERSION="2"><TI><TI-INTRO>Vprašanje za ustni odgovor <QREF QID="O-2010-0214">O-0214/2010</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="28393">Luis de Grandes Pascual</PERSON><BRK/>v imenu skupine <GRPOL GRPOLID="2948">PPE</GRPOL></TI-AUTHOR></TI><OBJECT OBJID="OBJ0214">Zadeva: Nadzor nad evropskim zračnim prostorom</OBJECT><CONTENT><PARA>Pred le nekaj tedni so španski kontrolorji z zaprtjem španskega zračnega prostora povzročili resne incidente in s tem močno oškodovali državljane, podjetja in celotno špansko gospodarstvo.</PARA><PARA>Aprila letos je bilo zaradi izbruha vulkana na Islandiji in posledično zaradi motenj v evropskem zračnem prostoru prizadetih več tisoč potnikov, saj so bili številni leti odpovedani, letalske družbe, letališča in evropsko gospodarstvo pa so utrpeli večmilijonsko škodo. </PARA><PARA>Ali Komisija meni, da bi bilo treba v takšnih situacijah, brez posredovanja v ukrepe, sprejete na nacionalni ravni, okrepiti zmogljivosti za odziv na evropski ravni s pripravo potrebnih mehanizmov za učinkovitejše ukrepanje v času takšnih kriz, ki na koncu prizadenejo celoten evropski zračni prostor?</PARA><PARA>Ali Komisija načrtuje sprejetje konkretnih ukrepov v okviru oblikovanja enotnega evropskega neba, da bi povečala pristojnosti upravljavca evropskega omrežja (Eurocontrol) na tem področju? </PARA><PARA>Katere ukrepe predlaga Komisija za spodbujanje mobilnosti evropskih zračnih kontrolorjev? Ali Komisija meni, da bi bilo treba oblikovati na primer evropske skupine, ki bi jih bilo mogoče mobilizirati za takojšnje posredovanje in zagotavljanje potrebne pomoči, če bi kriza v eni od držav članic negativno vplivala na evropsko omrežje?</PARA><PARA>In končno, kako pomembno vlogo bi v prihodnosti lahko imel program SESAR, ki je resnična tehnološka razsežnost enotnega evropskega neba, z razvojem in uporabo novih tehnologij sistemov zračne navigacije za reševanje takšnih situacij?</PARA></CONTENT></QUEST>