<QUEST VERSION="2"><TI><TI-INTRO>Vprašanje za ustni odgovor <QREF QID="O-2011-000245">O-000245/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-RULES-EP>Člen 115 poslovnika</TI-RULES-EP><TI-AUTHOR><PERSON ID="28619">Tatjana Ždanoka</PERSON>, <PERSON ID="96815">Judith Sargentini</PERSON><BRK/>v imenu skupine <GRPOL GRPOLID="1107">Verts/ALE</GRPOL></TI-AUTHOR><TI-AUTHOR><PERSON ID="4519">Claude Moraes</PERSON>, <PERSON ID="96999">Alexander Mirsky</PERSON><BRK/>v imenu skupine <GRPOL GRPOLID="2949">S&amp;D</GRPOL></TI-AUTHOR><TI-AUTHOR><PERSON ID="39713">Renate Weber</PERSON><BRK/>v imenu skupine <GRPOL GRPOLID="1119">ALDE</GRPOL></TI-AUTHOR></TI><OBJECT OBJID="OBJ000245">Zadeva: Volilna pravica oseb brez državljanstva v Latviji na lokalnih volitvah</OBJECT><CONTENT><PARA>Po ponovni vzpostavitvi neodvisnosti je bilo latvijsko državljanstvo povrnjeno le tistim, ki so ga že imeli pred letom 1940, in njihovim potomcem. Ostali lahko državljanstvo dobijo le z naturalizacijo, do katere nimajo vsi pravice. Med letoma 1995 in 2011 je bilo naturaliziranih samo 136.293 oseb. 1. januarja 2011 je bilo še vedno 326.735 oseb brez državljanstva (14,6% celotnega prebivalstva). </PARA><PARA>Skoraj vse tako imenovane osebe brez državljanstva so pripadniki etničnih manjšin (ruske, beloruske, ukrajinske, poljske in litovske narodnosti ter Judje). Osebe brez državljanstva, ki predstavljajo 23,7% prebivalstva Rige, 18,9% prebivalstva Daugavpilsa, 20,5% prebivalstva Liepāje, 19,2% prebivalstva Jūrmale in 18,9% prebivalstva Ventspilsa, ne morejo sodelovati v lokalni politiki. Ker se je volitev leta 2009 v povprečju udeležilo 53,8% volilnih upravičencev, so v nekaterih največjih latvijskih občinah zastopani interesi manj kot polovice prebivalstva.</PARA><PARA>Odbor ZN za človekove pravice, Odbor ZN za odpravo rasne diskriminacije, Parlamentarna skupščina Sveta Evrope, Kongres lokalnih in regionalnih oblasti Sveta Evrope, komisar za človekove pravice Sveta Evrope, Evropska komisija proti rasizmu in nestrpnosti ter Parlamentarna skupščina organizacije OVSE so predlagali, naj se osebam brez državljanstva omogoči udeležba na lokalnih volitvah. Evropski parlament je v svoji resoluciji o izčrpnem poročilu Komisije o spremljanju stanja pripravljenosti za članstvo v EU z dne 11. marca 2004 predlagal, naj latvijske oblasti preučijo možnost, da bi osebam brez državljanstva, ki že dolgo prebivajo v državi, dovolili sodelovanje na lokalnih volitvah. Parlament je v svoji resoluciji z dne 22. aprila 2009 o odločitvah Odbora za peticije v letu 2008 pozval Komisijo, naj skrbno spremlja in spodbuja pravno ureditev statusa oseb brez državljanstva v Latviji.</PARA><PARA>– Kako je Komisija obravnavala zadevo, da bi spremljala upoštevanje predlogov Parlamenta?</PARA><PARA>– Ali se Komisija strinja, da je treba skrbno spremljati položaj oseb brez državljanstva, predvsem pa ga pravilno predstaviti v poročilu o državljanstvu in poročilu o izvajanju Listine EU o temeljnih pravicah?</PARA><PARA>– Ali se Komisija strinja, da bi demokratični deficit v Latviji lahko razkril očitno nevarnost resne kršitve načel demokracije ter spoštovanja človekovih pravic in temeljnih svoboščin?</PARA></CONTENT></QUEST>