<QUEST VERSION="2"><TI><TI-INTRO>Vprašanje za čas za vprašanja <QREF QID="H-2011-000138">H-000138/2011</QREF></TI-INTRO><TI-DEST>za <INST TYPE="COM">Komisijo</INST></TI-DEST><TI-SESSION>Delno zasedanje: april 2011</TI-SESSION><TI-RULES-EP>Člen 116 poslovnika</TI-RULES-EP><TI-AUTHOR><PERSON ID="97025">Ivari Padar</PERSON> <GRPOL GRPOLID="2949">(S&amp;D)</GRPOL></TI-AUTHOR></TI><OBJECT OBJID="OBJ000138">Zadeva: Lastniki medijskih hiš nezadovoljni s plačilnimi storitvami podjetja Apple</OBJECT><CONTENT><PARA>Podjetje Apple je sporočilo, da je v njegovi trgovini AppStore na voljo nova storitev za časopisne naročnine. Pri tej storitvi morajo lastniki časopisnih hiš naročnino ponujati vsaj po najnižji ceni, ki jo ponujajo drugje, podjetju Apple pa morajo dati 30 % vseh prihodkov. Založniki danes razvijajo nove poslovne modele, tako v tiskani kot digitalni obliki, zaradi česar se soočajo z visokimi naložbenimi stroški. Prihajam iz male države članice, Estonije, kjer je časopisna distribucija precej nizka, stroški prehoda na digitalno obliko pa so enaki za ves sektor. Delitev tako velikega dela prihodkov iz naročnine s podjetjem Apple bi posledično pomenila višje cene za naročnike. EU bi morala zagotoviti, da bi imeli založniki na voljo ustrezen pravni okvir za oblikovanje svojih medijskih ponudb, in sicer bi morala za njih veljati ničta oziroma znižana stopnja DDV tako pri tiskanih kot spletnih časopisih. Za založnike je ključnega pomena, da so svobodni pri izbiri plačilnega sistema in da imajo neposreden stik s svojimi naročniki. Kako bo Komisija ukrepala v zvezi s tem vprašanjem?</PARA></CONTENT></QUEST>