<QUEST><TI><TI-INTRO>VPRAŠANJE ZA USTNI ODGOVOR Z RAZPRAVO <QREF QID="O-2007-0065">O-0065/07</QREF></TI-INTRO><TI-RULES-EP>v skladu s členom 108 Poslovnika</TI-RULES-EP><TI-AUTHOR>predložila <PERSON ID="4342">Joseph Daul</PERSON>, <PERSON ID="1845">Lutz Goepel</PERSON> in <PERSON ID="4528">Neil Parish</PERSON>, v imenu skupine <GRPOL GRPOLID="1102">PPE-DE</GRPOL></TI-AUTHOR><TI-DEST>za <INST TYPE="COM">Komisijo</INST></TI-DEST></TI><OBJECT OBJID="OBJ0065">Zadeva: Zviševanje cen živil</OBJECT><CONTENT><PARA>Vedno večje svetovno povpraševanje, večje potrebe, povezane s prehrano ljudi, zlasti v državah v vzponu, veliko povpraševanje po surovih proizvodih za živalsko krmo, močno povečana uporaba kmetijskih proizvodov za neprehranske namene, v prvi vrsti za biogoriva, upad zalog v svetovnem merilu, višje cene nafte, špekulacije nekaterih investitorjev in vremenski pojavi, zaradi katerih je pridelek manjši, so skupaj privedli do pojava zviševanja cen primarnih kmetijskih proizvodov. </PARA><PARA>Vedno višje cene kmetijskih pridelkov vplivajo na cene živil. Prve žrtve zviševanja so živinorejci, ki so veliki porabniki žit. Druge žrtve so seveda potrošniki, ki se jim znižuje kupna moč.</PARA><PARA>Zviševanje cen žit bi lahko omejili, zahvaljujoč dvema ukrepoma, in sicer sklepu Sveta ministrov za kmetijstvo Evropske unije z dne 26. septembra 2007, ki ga je potrdil Evropski parlament, o začasni odpravi obvezne prahe za tržno leto 2008, in predlogu Komisije o začasni odpravi uvoznih dajatev za žita. </PARA><PARA>Potrebni so še novi ukrepi v zvezi z zviševanjem cen mleka in surovin za živalsko krmo. </PARA><PARA>Ali Komisija namerava sprejeti nove ukrepe, s katerimi bi lahko vnaprej predvideli in se zoperstavili tendenci zviševanja cen osnovnih živil in preprečili, da višje cene negativno vplivajo na potrošnike?</PARA></CONTENT></QUEST>